
PEIRODH ZEMLJOPIS. 


TT v od. 

i. Ljeto je. Mi smo na selu, pak smo odredili dan, 
kad ćemo razgledati okolinu. Neki će od nas da sa- 
kupljaju bilje, drugi će da pobiru kamenje, a drugi 
opet idu bez cilja, te se vesele prazniku i čekaju na kaki 
dogodjaj, što će se dogoditi za dana. Ustali smo malo 
iza izlaza sunca, pa kako se obradovasmo opazivši 
vedro nebo i toplo sunce ! Odredismo da tek poslije 
zajutarka izadjemo, te se pozabavismo pripravljajući 
palice, košare i drugo koješto, što ćemo trebati preko 
dana. Medjutim se jutarnja vedrina izgubila; ono malo 
oblaka, što ih opazismo rano, nekud se povećalo, kao da 
će se iz njih izleći oluja. Pa gle, još nijesmo ni do kraja 
zajutarkovali, kad se stadoše spuštati prve kobne kapi 
kiše. Nadasmo se, da je to samo mala ploha, pa nasta- 
vismo svoje priprave, ali kiša kao da ne će prestati. 
Sve se gušće i brže spuštaju teške kapi, na putu u 
udubinama skuplja se voda u male mlačice, a po pro- 
zorima curi kiša. Teška srca gledamo, kako se naša 
nada izjalovila, te ne možemo danas nikako u okolinu. 

2. Nema sumnje da je ovako razočaranje vrlo 
dosadno, kad smo baš bili spremni da uživamo odre- 
djenu zabavu. Ipak će nam se možda i zlo vrijeme 

kakogod odužiti. Kasno se popodne nebo razvedri a 
kiša stane. Veseli, da ćemo ipak izići, spremamo se 
na put. Bujice zamazane vode spuštaju se slazovima. 
Mokrim putovima i zelenim stazama primičemo se 
obližnjoj rijeci, a sa svake grančice kaplje još voda, 
dok se mi približavamo mostu, i dok ne spazimo 
pod nama rijeke. Koliko se je toga promijenilo za 
jedan kišni dan. Još smo jučer mogli da prebrojimo 
kamenje na dnu, tako je uska i bistra bila rijeka, a 
danas ispunja voda korito od jednoga brijega do dru- 
goga, pa brzo teče Lako se to vidi s mosta. Svu silu 
lišća i grančica vidiš na površini; tuj i tamo nadje 
se grana ili stablo, kako se u brzoj rijeci valja. Uz 
nas prolaze svežnji sijena, slama, daske, dijelovi drve- 
noga plota, pak katkad sirotica patka, što ne može 
da pliva uz vodu; sve to pokazuje, da je rijeka prevr- 
šila svoje korito pa da je na zaseocima, što uz nju leže 
počinila štete. 

3. Neko vrijeme još stojimo na mostu, gledamo, 
kolikom se silom rijeka valja i koliko različnih stvari 
sa sobom nosi. Gotovo smo voljni žrtvovati praznik, 
da gledamo silnu nabujanu rijeku gdje nosi sa sobom 
onu množinu tamne vode. Dok još sve to pred očima 
imamo, valja da postavimo nekoliko pitanja, koja se 
tiču toga pojava. Možda će tu biti dovoljno utjehe s iz- 
gubljena dana. 

4. Ponajprije: otkle ona neobična množina vode? 
Kiša je donijela. Ali kako je kiša našla put u taj već 
pripravljeni prokop? Kako to da kiša ne ide površinom 
zemlje, već stvara rijeke? 

5. Drugo je pitanje : otkle je kiša ? Rano je u jutro 
bilo vedro nebo, onda se podigoše oblaci, a tek onda 
je počelo kišiti. Oblaci su dakle donijeli kišu. Otkle 
oblacima voda, pa kako da iz njih kiša pada? 


6. Treće: koji je razlog da rijeka teče jednim 
odredjenim pravcem a ne drugim kojim ? Dok je rijeka 
još malena bila, kad si je mogao prijeći skačući s 
kamena na kamen, struja je bila malena, ali si je 
mogao ipak opaziti. Vidjeli smo kako je voda u svom 
koritu uvijek istim putem tekla, a sada, kad je sve 
korito ispunjeno silom kalne vode, put je njezin isti 
ostao. Može li se protumačiti, kako je to? 

7. Jučer je voda bila bistra, a danas je kalna i 
tamna. Uzet ćemo nešto od ove mutne vode sa sobom 
kući, pa ćemo je ostaviti preko noći u čaši. Drugo ćemo 
jutro vidjeti, da se je voda razbistrila, a na dnu čaše 
postavio tanani talog mulja. Mulj je dakle uzmutio 
nabujalu rijeku. Otkle taj mulj? Svakako će to biti u 
svezi s jakom kišom i s time, što je rijeka nabujala. 

8. Bila rijeka plitka ili nabujala, ona se ipak 
kreće uvijek istim putem, a mulj, koji nosi sa sobom 
ide istim putem, kojim i rijeka sama. Dok još s mosta 
gledamo, nudja nam se pitanje, što će biti od te silne 
množine vode i mulja. 

9. Ne treba da zaboravimo, da je naša rijeka tek 
jedna od mnogih, koje našom zemljom teku, a da i 
druge zemlje imaju hiljade rijeka, na kojima se isto 
dogadja, što smo mi gledali. Sve nabujaju, kad navali 
kiša, sve se spuštaju nizbrdice, pa nose više ili manje 
mulja sa sobom. 

10. Na povratku vrijedno je da skupimo sve, Što 
smo danas iskusili. Vidjeli smo, da je nebo katkad 
vedro i modro, a da sunce svijetli i topi, da se kadšto 
nebo zaodjene oblacima, a da se poslije toga obično 
spušta kiša. Vidjeli smo, da rijeka teče, da za kiše 
nabuja, da se zamuti, pa da nosi sa sobom mulj. Na 
taj smo način n& šli, da je nebo nad nama i zemlja 
pod nama u blizom odnošaju. Nije nam se u jutro 

činilo osobito važno, što su se oblaci na nebu skupili, 
ali već prije nego li se smrknulo, ti su oblaci učinili, 
da je rijeka nabujala, pa da je sa sobom ponesla drvlje, 
plotove i usjeve. 

11. Onaj, što živi u velikom gradu, nema možda 
prilike da gleda te dogadjaje, pa će misliti, da za njega 
sve te stvari imaju malo što zanimljivo. Ali i na samoj 
gradskoj cesti bit će mnogo toga, što bi nas moglo 
poučiti o toku kiše i vode. Ako ulovimo kišu u zdjelu, 
vidjet ćemo, da je voda posve bistra, a uz kraj ulica 
teče zamazana. Svu prašinu, što su donijeli ljudi, konji 
i kola, otplavljuje kiša u one grabiće I tako svaki 
jarak na cesti nalik je na nabujalu rijeku. — Lako ćemo 
opaziti, kako slamčica, komadići drveta i drugo, što na 
cesti leži, na vodi ide, jednako kako daske i drvlje 
na rijeci. I u gradu je dakle lako opaziti, kako promjene 
na nebu uzrokuju promjene na zemlji. 

12. Ako malo promislimo, vidjet ćemo, kako su 
obične stvari svakidanjega života medju sobom ovisne. 

što se sjećamo od djetinjstva, poznate su nam 
stvari : sunce, oblaci, vjetar, kiša, rijeke, mraz i snijeg, 
pak nam se čine tako obične te i ne pomišljamo, da 
bi one mogle drukčije biti nego što jesu. One su tako 
obične i prirodne, dabi se mnogi začudio, kad bismo 
ga pitali, zašto su na svijetu. Ali da smo mi proveli 
čitav svoj život u kraju, gdje nema kiše, pa da se na- 
jednom nadjemo u kišnom predjelu, ne bi li nam bio 
vrlo čudnovat taj pojav, ne bismo li pitali, što znači. 
Ili da dodje kaki dječak iz vrućih krajeva, pa da se 
začudi vidjevši snijeg i smrznute rijeke? Da nas onda 
zapita, što je snijeg, kako je to, da je zemlja smrznuta, 
da je zrak tako hladan, zašto rijeke ne teku nego se 
prekriše ledenom korom, — bismo li mi znali to 
rastumačiti ? 


13. Pa ipak se to tiče sasma svakidanjih stvari. 
Ako dobro promislimo, ne će baš ni odgovor na sva 
ta pitanja biti tako lagan, kako smo to s prvine pomiš- 
ljali. Ne valja misliti, da za nas nemaju važnosti one 
stvari, koje svaki dan gledamo. Nema stvari pod nebom, 
koja ne bi bila vrijedna i važna, da se za nju zanimamo. 

14. Te ćemo svakidanje, obične stvari unaprijed 
promatrati, a svrha ove knjižice nije ta, da izbroji zakone 
prirode i da ih komegod u glavu utuvi, nego će ona 
svakoga naučiti, kako će sam opažati, što se sve zbiva 
na tom krasnom svijetu. U svakom kutu ima dosta 
toga, što valja pretražiti. Svaka će te šetnja, koju si 
učinio, dvostruko veseliti, otvoriš li dobro oči, i naćuliš 
li dobro uši, promatrajući, što se dogadja na nebu i 
na zemlji. Valja dobro zapamtiti, da ima osim tiskanih 
knjiga i velika knjiga prirode, a u njoj ćeš čitati, dok 
si živ a da nijesi ni stoti dio proštio. 

15. Ajde da pogledaš u tu veliku knjigu, — zrak, 
zemlja i more su u njoj. Ne valja se zadovoljiti go- 
voreći : ovo i ono se dogadja. Vrati se k našoj rijeci, 
pa ćeš pitati kad je oluja, kako se ta oluja dogodila. 
Pitanja treba davati prirodi, — pa će te zanimati i 
najneznatnija stvar. Kuđgod podješ, svagdje ćeš nešto 
naći, što će tvoju znaličnost pobuditi, a lijepoj će okolici 
još ljepši čar podati. Nauči služiti se okom brzo i 
dobro, ovo će ti biti od velike vrijednosti. 

16. A sada da vidiš, što ćemo pitati veliku knjigu 
prirode — o zraku i 0 zemlji. Svakako treba da znaš 
koju tu o zraku, u kom živiš i o zemlji, na kojoj 
živiš, pak o tome, kako se jedno odnosi prema dru- 
gome. To nas je već i naša šetnja naučila, pokazavši 
nam, kako je nebo u svezi s onim potrganim plotom, 
što je rijeka nosila. Valja da još mnogo drugih sveza 
upoznaš. Kad sve to razmatraš, bavit ćeš se pri- 

rodnim zemljopisom, koji opisuje zemlju i sve, 
što se dogadja na njezinoj površini. Vidjet ćeš, da je 
ta nauka lagana a i zanimljiva. Valja samo pomno 
motriti promjene, što se dogadjaju u prirodi, pak onda 
valja naći, koji su uzroci tim promjenama i u kakovoj 
svezi s njima stoje. 

Oblik zemlje. 

17. Prije nego stanemo promatrati pojave na 
zemlji, treba da pogledamo, kakva je oblika čitava 
zemlja i kako ona stoji prema suncu. 

18. Kad se postaviš na sredinu Široka polja ili 
kad se zagledaš u daleko more, pričinja ti se zemlja, 
na kojoj živiš, kao ravnica, pa misliš, da ćeš joj do 
kraja doći, ako dobro zakoračiš. Tako misli svako dijete. 
— Tako su u staro doba mislili svi ljudi. Onda su 
jednako mislili, da mjesec i sunce izlaze i zalaze samo 
zato, što će time koristiti Čovjeku. Nebo sa svim zvjez- 
dama držali su onda ljudi za veliki kristalni svod, 
koji počiva na zemlji. 

19. Mi ćemo ipak lako dokazati da se oko čo- 
vječje vara, kad misli, da je zemlja ravnica, pa da je 
ono, što nam se na prvi mah ravnim čini, u istinu oblo. 
Na velikim ravnicama, kakih ima u Posavini i u ravnoj 
Slavoniji, ne vidiš kuća i drveća dalje od dvije milje. 
Ako se popneš na crkveni toranj, opazit ćeš najednom 
mnogo stvari, kojih odozdo nijesi vidio, a kad bi u 
blizini stajalo kako brdašce, pa da se na nj popneš, 
vidio bi i opet mnogo dalje nego što si vidio s crkve- 
noga tornja. Što se više dižeš od zemlje, to ćeš dalje 
i više vidjeti. 

20 Sjedni na podnožje kamene jedne stijene uz 
more pa gledaj jadra jedne udaljene ladje. Popni se 


onda na vrh te stijene, pa ne ćeš vidjeti samo jadra 
nego i čitavi brod, opazit ćeš pače još udaljenije bro- 
dove, na onoj crti gdje se nebo i zemlja sastaju, vidjet 
ćeš ih kao točke. — S podnožja stijene nijesi ih 
ni vidio. 

21. Ajde da promatramo s vrha kamene stijene 
one brodove. Neki, što smo ih jedva vidjeli, postaju 
veći i jasniji. Najprije opažaš vrhove jarbola, onda jadra, 
a napokon čitav trup broda. Pričinja ti se zbilja kao 
da su ti brodovi došli preko one crte, gdje se nebo sa 
zemljom sastaje. 

22. Neki brodovi, Što su posve blizu nas bili, plove 
prema onoj dalekoj crti. Najprije mu se trup po malo 
gubi u more, onda jedra a napokon izniknu Čitavi. 

23. Opažanjem tih pojava dodjosmo do uvjerenja, 
da zemlja nije ravna nego da je obla, — ili bolje 
reći, da je kugla. 

Vrlo je vrijedno i korisno tako se našim očima 
služiti i onome, što vidimo, istražiti znamenovanje. 
Prema tome, što je dosada rečeno, služimo se opa- 
žajnom znanošću. 

Gledajući kako brodovi dolaze i odlaze promatrali 
smo činjenice. Ako sve te činjenice skupimo, ako 
potražimo njihovo znamenovanje i njihovu medjusobnu 
svezu, pa nadjemo li dokaz, da je zemlja zbilja kugla, 
to je ovo posljednje posljedak ili zaključak onih 
opažanja, što smo prije učinili. Ova sveza izmedju opa- 
žanja i činjenice zove se znanost. 

24. Mi možemo opažati i dokazati, da je staro, 
prividno posve prirodno mnijenje da je zemlja ploča, 
sasma neispravno; i zemlja i more, kakogod nam se 
pričinjaju ravni, ipak su dijelovi neke okrugle plohe. 
Ako brodom izidjemo iz Jadranskoga i Sredozemnoga 
mora, pa stanemo ploviti jednako prema istoku, ili 

zapadu, vratit ćemo se na isto mjesto otkle, smo pošli; 
brodili smo time oko zemlje pa smo dokazali i opet, 
da je zemlja okrugla. Ovo su ljudi vec mnogo put 
učinili. Mnogo ih je putovalo oko zemlje, a nitko nije 
došao do njezina ruba, nego su svagdje opažali isto 
što i kod kuće, to jest, da su zemlja i more uvijek dio 
neke savinute plohe. 

25. Kakogod se sve to na moru vrlo lako opaža, 
ipak je to teže opažati na kopnu, gdje se ^izmjenjuju 
duboke doline i visoka brda. Ako se isporedi veličina 
zemlje s visinom najviših gora, onda se te visine pri- 
kazuju tek kao neznatne uzvisine. 

Samo na prividno ravnoj površini, tako na moru 
i na velikim ravninama opažamo našim očima, kaki je 
oblik zemlje, pa ipak ima zemlja isti oblik i na ravnom 
kopnu, kakogod mi to očima ne možemo opaziti. 

26. Savinutost zemaljske površine vrlo je neznatna. 
Na milje daleko mi još opažamo brod na moru. Ta 
neznatna savinutost pokazuje, da je kružnica, koju ta 
savinutost čini, vrlo velika. 

Tu su kružnicu zvjezdari izmjerili, pak su našli 
da je tolika, da bi željeznički vlak, što prevaljuje pe- 
deset kilometara za sat, trebao puni mjesec dana da 
obidje tu kružnicu. 

Dan i noć. 

27. Od naše rane mladosti vidimo svaki dan, kako 
sunce preko neba putuje, a svake vedre noći, kako se 
mjesec i zvijezde lagano na njem pomiču. Nema ništa 
prirodnije nego to, da će sunce sjutra i opet granuti, 
pa da će se jednako dogadjati godinu za godinom. 
Pričinja nam se da sunce bez prestanka lagano kruži 
oko zemlje. Jesmo li ikada razmišljali, koji je razlog 
tome gibanju ? 


28. Kad sunce svijetli, onda nam je toplo, zakriju 
li oblaci sunce, onda postaje hladnije, a u noći, kad 
nema sunca na nebu, oćutimo katkad i zimu. Danju 
je nebo svijetlo, a kad se sunce stane spuštati na za- 
pad, nastaje tama. Po tome vidimo, da nam sunce 
podaje svjetlo i toplinu. Jasno je dakle da ne ćemo 
razumjeti pojava na zemlji, ne ispitamo li prije, u kakoj 
svezi stoje sunce i zemlja. 

29. Motreći sunce pričinilo nam se u prvi čas 
ono, što se je pričinjalo ljudima od pamtivijeka. Oni 
su pomišljali, da zemlja miruje u sredini svemira, a 
oko njih da se kreću sunce, mjesec i zvijezde. Pa još i 
do dana današnjega mi spominjemo da sunce, mjesec 
i zvijezde izlaze i zalaze, kao da još uvijek vjeru- 
jemo, kako sunce putuje oko zemlje. 

30. Zemlja nije, kako nam se prividno čini, mirno 
središte svemira, ona je samo jedno od mnogih nebeskih 
tjelesa, što se oko sunca kreću. Sunce je veliko, sre- 
dišnje užareno tijelo , koje zemlji podaje svjetlo i 
toplinu, a zemlja se neprestano oko njega kreće. 

31. Čini se kao da dan i noć nastaju od kretanja 
sunčevoga, ali će ipak biti jasno, da to uzrokuje okre- 
tanje zemlje oko sunca. Kretanje zemlje može se pri- 
bližno pokazati kretanjem zvrka. Pričinja se u prvi čas 
da zvrk na mjestu miran stoji, a on se zbilja vrlo brzo 
kreće. Pomislimo li kod zvrka crtu jednu, što spaja 
gornji i donji njegov dio, to ćemo dobiti os, oko koje 
se zvrk kreće. Jednako se tako i naša zemlja kreće 
vrlo brzo oko svoje osi. 

32. Treba sada da uzmemo običnu zemaljsku 
kuglu ili globus, kaki se u školama nalazi, pa po- 
stavimo svjetiljku nedaleko od kugle. Globus možemo 
da krećemo oko njegove osi ili da ga ostavimo na 
miru, uvijek će biti jedan dio kugle rasvijetljen, a 

drugi dio ili bolje druga polovica bit će tamna, to jest 
neki dio zemlje bit ce na svjetlu a drugi u sjeni. Dok 
se globus kreće, rasvijetlit će se redom sva mjesta 
na njegovoj površini. Nije dakle potrebno, da se svjetlo 
kreće da budu redom sva mjesta rasvijetljena, nego je 
potrebno da se globus kreće. 

33. Pomislimo sada na mjestu maloga globusa 
veliku zemlju a mjesto malene svjetiljke silno sunce, 
razumljivo će nam biti, da upravo kretanje zemlje do- 
nosi svakome mjestu svjetlo i tamu. 

34. Ne valja pomišljati , da kroz zemlju ide i zbilja 
kaka motka, koja bi bila os zemaljska i oko koje se 
zemlja kreće. Zemaljska je os umišljena crta, a ona 
dva suprotna mjesta, gdje bi se os dokončala da se 
može vidjeti, zovu se polovi ili stožeri i to sjeverni 
gore, a južni dolje. Na običnom su globusu ta mjesta 
označena malim točkama, na kojima je školski globus 
poduprt. 

35 - Za dvadeset i četiri sata okrene se zemlja 
jednom oko svoje osi; čitavo to vrijeme šija sunce 
na nebu. Samo ona strana zemlje, koja je k suncu na- 
krenuta, ima svjetla. Prema tome ima uvijek jedna 
svijetla i jedna tamna strana, upravo kako i na škol- 
skom globusu. Kad bi zemlja mirovala, jedna bi njezina 
strana uvijek bila rasvijetljena, a druga bi bila u vje- 
čitoj tami. Budući da se zemlja kreće, to je izmjenično 
uvijek jedna strana na suncu, a druga u tami. Kad 
vidimo sunčano svjetlo, onda velimo, da je dan, a 
kad smo na tamnoj strani, onda je noć. 

36 Prividno gibanje sunca ide od istoka prema 
zapadu. Pravo kretanje naše zemlje ide posve naravno 
protivnim smjerom, to jest od zapada k istoku. Ujutro 
zalazimo u sunčano svjetlo, koje k nama s istoka 
dolazi. Malo po malo čini se, da se sunce na nebo 


uspinje, dok napokon o podne ne stane ravno nad 
nama; onda se po malo spušta prema zapadu, pa izgine, 
jer nas zemlja svojim vječnim kretanjem dovodi u 
tamu. Pa i u samoj noći lako ćemo razaznati gibanje 
zemlje, i onda opažamo, kako zvijezde izlaze, dok im 
svjetlo ne potamni izlazeće sunce. 

37. Zemlja se kreće oko svoje osi, a u isto vrijeme 
obilazi oko sunca. Ovo se gibanje zove obilaženje 
naše zemlje svojim putem ili putanjom. Kakogod 
zemlja kroz svemir leti brzinom od trideset kilome- 
tara za sekundu, ipak treba trista šezdeset i pet dana, 
dok učini svoj put oko sunca. 

38. Okretanjem (oko osi), dijeli se vrijeme na 
dane i noći, a obilaženjem (oko sunca) dijeli se ono 
na godine, pa je tako zemlja sama naš vremenokaz. 

Zrak, 

I. Sastavine zraka. 

39. Čim se malo ogledamo oko sebe po svijetu, 
zrak je prva stvar, o kojoj treba da razmišljamo. Mi 
zraka ne vidimo, pa ipak je on svagdje, kudgod do- 
djemo. Jednom nam ugađja blago povjetarce, a drugi 
nam se put grozi silni vihor. Pa Što je zrak? 

40. Kakogod zraka ne vidimo, on je ipak tijelo. 
Zamanemo li rukom, opazit ćemo otpor zraka, mi ga 
ćutimo, ali ga ne vidimo. Svaki ga tren udišemo, bez 
njega ne možemo biti, jer okružuje zemlju sa svih 
strana. Zračni plašt, koji okružuje zemlju, zovemo 
atmosfero m. 

41. Istražujući pobliže zrak nadjoše učenjaci, da 
zrak nije posve jednostavno tijelo, nego da je složen 
od dva nevidljiva plina, koje nazvaše kisik i dušik. 
Osim ovih sastavina ima u zraku još množina drugih 

sastavina koje su vidljive i nevidljive. Ako pustimo 
zraku svjetla tankom pukotinom u tamnu sobu, opazit 
ćemo u zraku mnogo malenih čestica. Stotinu malih 
točaka i sitnih tjelešaca križa onom sunčanom zrakom, 
koja ih potpuno osvjetluje, dok je sve ostalo u tami. 
Od mnogo su veće znamenitosti druge nevidljive sa- 
stavine zraka; od njih imaju prvo mjesto dvije sasta- 
vine: vodena para i ugljična kiselina. 

42. Gdje je vodena para? Na to će pitanje svaki 
lako odgovoriti, ako pogleda lonac, u kom kipi voda. 
Bijeli se oblaci dižu iz vode u zrak, oni se neprestano 
pomiču, najgornji dijelovi izniču, a na njihovo mjesto 
dolaze novi oblaci iz lonca. Medjutim nestaje vode iz 
lonca, pa će napokon sva voda u paru prijeći, a dno 
će lončevo ostati posve suho što se je dogodilo od 
te vode? Jasno je, da se je sva voda pretvorila u vo- 
dene pare, ne može se reći, da je vode posve nestalo, 
nego se je ona prometnula iz jedne prilike u drugu — 
iz kapljevite u uzdužnu, pa se sada nalazi kao ras- 
topljena u zraku. 

43. U zraku ima uvijek više ili manje vodene 
pare, samo je mi ne vidimo, dok se nalazi u uzduŠnoj 
prilici. Od vodene se pare stvaraju oblaci, magla, kiša i 
snijeg. Kad bi na jednom nestalo pare iz zraka, sve 
bi se osušilo, a na zemlji ne bi se moglo živjeti. Kad 
upoznamo pojave, što se dan na dan đogadjaju oko 
nas, opazit ćemo, da je vodena para od velike važnosti 
u prirodi. 

44. I ugljična je kiselina, ili bolje ugljični dvokis, 
od osobite vrijednosti za atmosferu, kakogod ga u 
deset hiljada dijelova zraka ima samo četiri dijela. 
Važnost te sastavine zračne pokazuje u prvom redu 
to, što se sve bilje njome hrani. Kad bilina obamre 
i izgnjije, onda se vraća ugljična kiselina iz nje u zrak. 


Mnoge se životinje hrane bilinama, pa ove prelaze u 
Životinjsko tijelo. Disanjem izlazi ugljična kiselina iz 
Životinjskoga tijela, a kad životinja ugine i tijelo stane 
trunuti, onda iz njega i opet izlazi ugljična kiselina. 
Ugljična je kiselina dakle potrebna za rastenje bilina i ži- 
votinja, a kad ove uginu, onda se ona opet vraća u atmo- 
sferu. Po tom se vidi, da ima neka neprestana izihjena te 
zračne sastavine, — da ona prelazi iz zraka u rasline 
i životinje pa se i opet u zrak vraća. 

II. Toplina i zima u zraku. 

45. Kakogod ne vidimo zraka, ipak ga oćutimo, 
kad se stane gibati. Lagani vjetar i jaki vihor jednako 
se ne vide kako ni mirni zrak, a mi znamo, da se gi- 
baju. I mirni se zrak može osjetiti svojom toplinom. 
Kako sva druga nevidljiva tjelesa, tako se može i ne- 
vidljivi zrak da ugrije i rashladi. 

46. Ugrijavanje i rashladjivanje zraka dade se ras- 
tumačiti u kući vrlo jednostavno. Kad za mirnoga zim- 
skoga dana izadjemo iz tople sobe, oćutjet ćemo zimu. 
Pa otkle to čuvstvo? Zrak, koji nas sa svih strana 
okružuje, ohladio se, pa nam oduzima od naše topline 
ohladjujući našu kožu. Ako čas popostanemo na hlad- 
nom zraku, pa se onda vratimo u toplu sobu, oćutjet 
ćemo ugodnu toplinu. To je opet nastalo od ugrijanoga 
zraka, koji našoj koži podaje nešto od svoje topline. 

47. Zrak može biti ili hladan ili topao, pa ga 
ipak ne vidimo. Toplomjerom možemo izmjeriti tako 
neznatne razlike u toplini , kojih naša koža oću- 
tjeti ne će. 

48. Pa kako je to, da je atmosfera jednom hladna, 
a onda opet topla? Otkle žega, kako je zrak u sebe 
prima ? 

GeiMe-Šenoa : Prirodni zemljopis. 

49- Vratimo se opet k predjašnjem primjeru o 
kući. Zimi, kad je zrak vani hladan i kad nas zebe, u 
kući je toplo, jer na ognjištu vatra plamsa. Kad drvo 
ili ugljen izgara, radja se toplina, a ova ugrijava zrak. 
Žarenjem gorućih stvari postaje zrak u sobi topliji 
od vanjskoga zraka. 

^ 1 '[ an j s ^ 1 * zra k može se žarenjem vrućega 

tijela ugnjati. Za ljetnih je dana vani zrak katkad 
mnogo topliji nego u kući za zimskoga vremena. Tu 
svoju toplinu dobiva zrak od sunca, koje je silno 

užareno tijelo pa prostire svoju toplinu uvijek na sve 
strane. 

51. Ako sunce uvijek na sve strane šalje svoje 
tople zrake, zašto se zimi zrak ohladi? Stavimo Ii iz- 
medju sebe 1 tople peći kaki zaslon, opazit ćemo. da je 
nešto topline nestalo. Metnimo ruku na sunce a onda 
je zasjenimo knjigom ili čim drugim; najprije nam se 
ruka ugrijala a poslije u sjeni ohladnjela. Knjiga je 
zaustavila toplinu, koja je dolazila do naše ruke. Kad 
mi dakle oćutimo, da je atmosfera hladna, mora da je 
nešto došlo što sprečava toplim sunčanim zrakama, da 
đopru do nas. 

52. Oblaci zaustavljaju toplinu sunčanu. Koliko 
smo puta opazili promjenu topline, kad je oblak zastro 
sunce. Nenadano zrak ohladni, a kad nestane oblaka 
1 sunce opet zasine, nastaje opet toplina. 

53- Zrak sam prima jedan dio sunčane topline ; 
o je deblja zračna naslaga, kroz koju prolazi toplina, 
o ce zrak više topline primiti u se. 

Što kosije padaju sunčane zrake na zemlju, to 
su s ablje. U podne stoji sunce gotovo osovno nad 
zemljom, njegove zrake prolaze dosta tankom naslagom 
zračnom (kao kod B. slika 1 ) 

Kad sunce zapada, onda sunčane zrake valja da 
prolaze debelom naslagom, (kao kod C, slika 1.) pa je 
zato o podne toplije nego pod večer i u jutro. 


i? 



Slika 1. 


54. U noći kad sunce ne sije, ne ogrijevaju njezine 
zrake zasjenjeni dio zemlje. Taj dio ne prima topline, 
nego svoju kroz dan dobivenu toplinu pođaje zraku. 
Zato je i noć hladnija od dana. 

55. Ljeti stoji sunce vrlo visoko na nebu, njegove 
zrake padaju do nas osovnije nego u zimi, pa prema 
tome prolaze kroz tanje naslage zračne. Za to i ćutimo 
ljeti više topline nego li zimi, kad i u samo podne sunce 
ne stoji visoko na nebu. 

56. Iz svega toga vidimo, da nam sunce pruža 
svu toplinu, koja nam je potrebna, pak da svaka stvar, 
što ulazi medju nas i sunce, tu toplinu sprečava, a mi 
onda ćutimo zimu. 

57. Kad bismo mi dobivali toplinu neposredno od 
samih zraka sunčanih, onda bi toplo bilo samo, dok 
sunce sja. Onda bi oblačni dani bili hladni, a noći vrlo 
studene — kao zimi. A ipak znamo da i oblačni dani 
znadu biti topli, pa da sv^e noći nijesu hladne. Mora 

dakle da se sunčana toplina negdje sakupila, jer je 
ćutimo i onda, kad nema sunca. 

58. Vratimo se k našemu prvom primjeru. Ako 
stolac naslonom okrenemo prema peći, on će se tako 
ugrijati, da ga ne smiješ ni dirnuti, pa kad poslije od- 
maknemo stolac na kako dalje mjesto, on će do skora 
ohladnjeti. Jasno je, da je stolac primio jedan dio to- 
pline, što je od vatre došla, pa ga onda i opet vratio. 

59. Tako se tlo ljeti toliko ugrije, da na nekim 
mjestima ne možeš ni ruke položiti ta nj. Dašto, to 
se u toplijim krajevima još jače opaža nego kod nas. 
Zemlja i kamen primaju lakše i više topline u se nego 
druge stvari, pa zato i brže ohladnjuju. Ako ih sunce 
ugrije, onda se ugrije i zrak, što je nad njima, a zrak 
drži mnogo dulje toplinu od zemlje i kamena; pa kad 
se u noći zemlja i kamen ohlade, zrak ima još uvijek 
nešto topline. Kad je površina zemlje hladna, onda se 
i zrak, što je nad njom, ohladi. Kako zemlja lako pušta 
toplinu, tako se ona gubi u hladni zvjezdoviti svemir. 
Još bi se i mnogo više topline izgubilo, da nema u 
zraku vodenih para, koje tu toplinu primaju, a time 
služe zemaljskoj toplini kao neka brana. U tome je 
razlog, zašto su u zemljama vrućega podneblja, gdje je 
zrak suh — bez vodenih para, noći mnogo hladnije 
nego kod nas, gdje ih ima dosta. Jednako tako drže 
i oblaci toplinu, pa su oblačne noći katkada toplije od 
vedrih noći. 

60. Zrak se dakle ugrijava i ohladnjuje prema 
tome, leži li nad hladnim ili toplim dijelovima zemaljske 
površine. S pomoću svojih vodenih para ouva i dijeli 
atmosfera podjednako toplinu, i sprečava velike razlike 
u podneblju, koje bi se inače pokazivale. 

IH. što se dogadja, ako se zrak ugrijeva i 
ohladjuje. — Vjetrovi. 

61. Zrak se oko toploga predmeta ugrijava, a. oko 

hladnoga ohladnjuje. O toj promjeni topline zavisi po- 
stanak vjetrova. , , , „ 

62. Vrući je ili topli zrak lakši od hladnoga. Zna 

se, da toplina tjelesa rasteže. Ovo rastezanje pojedinih 
čestica zraka čini, da je topli zrak rjedji i lakši od hlad- 
noga, kod koga su čestice više na okupu. Prema tome 
dižu se lake — tople čestice gore, dok hladni zrak dolje 
ostaje. To se da lako pokazati pokusom. Ako užarimo 
željezni štap, kojim se njeti vatra u peći, pa ga pn- 
maknemo komadićima papira, papirići će uzletjeti u 
zrak. Dogadja se to za to, što užareno željezo brzo 
ugrije zrak a taj se diže, na njegovo mjesto struji 
hladniji zrak iz okoline pa diže one papiriće. Kako že- 
ljezo ohladnjuje, tako gubi svoju toplinu i topli zrak, 
dok se napokon ne izjednači njegova toplina s iz- 
vanjskom toplinom; onda se više zrak ne diže. 

63. Po ovom su zakonu uredjeni naši štednjaci 1 
naše peći. Vatre se ne nalažu upravo na ognjištu, nego 
nešto poviše, da bude propuha, jer bi inače vatra brzo 
utrnula. Nad tako postavljenom vatrom diže se peć. 
Čim se vatra zapali, ugrije se okolišni zrak, pa se stane 
dizati, a onim prostorom pod vatrom dolazi u peć novi 
zrak na mjesto predjašnjega. Sav zrak oko drveta 1 
ugljena ugrije se pa se diže i izlazi dimnjakom noseći 
sa sobom dim i plinove. Vidi se otale, da ni od vatre 
u peći, kakogod ona lijepo plamsala, ne dobivamo sve 
topline; dapače veći dio topline izlazi dimnjakom pa 
ugrijeva njegove stijene i izvanji zrak. 

64. Evo, što se u našoj kući dogadja, to se isto 
vidi, dašto u mnogo većoj mjeri, u prirodi. Kako već 
znamo, sunce je izvor topline i svjetla našoj zemlji. 


%% 

Sunčana toplina prodirući zračnim naslagama, samo ih 
slabo ugrijava. Sunčane zrake prolaze tim naslagama 
pa ugrijavaju zemlju. Svak je oćutio, kolikom silom 
sunce ljeti žeže, koliku vrućinu oćuti čovjek u licu, kad 
se u nj upru vruće sunčane zrake; ne treba nego ta- 
nani papir ili slamnati šešir da nas od te vrućine obrane, 
premda je ostao isti zrak oko nas. 

65 Zemlja i voda jednako se od sunca ugrijavaju; 
onda se dcgadja ono isto, što u našim pećima. 

Zračni sloj, što leži neposredno nad samom ugri- 
janom zemljom, prima od nje toplinu. Taki se topli, 
— dakle lakši zrak podigne, a sa susjednih mjesta struji 
na njegovo mjesto drugi hladniji zrak. Takovo strujanje 
zraka zove se vjetar. 

66. Katkad je lako opaziti, kako se diže vjetar. 
Pomislimo, da smo ljeti na morskoj obali. U jutro ili 
prije podne oćutjet ćemo lagani vjetar, koji puše s 
kopna na more. Kada dan odmakne, a zrak se ugrije, 
nestaje toga vjetra. Pod večer kad sunce sjeda, oćutjet 
ćemo drugi vjetar, koji s protivne strane dolazi pa 
donosi divan hlad sa mora. Ovim je raznim vjetrovima 
povod u nejednakom ugrijavanju kopna i mora. 

67. Ajde da pokušamo razjasniti taj pojav. Za 
vrućega dana opažamo, da se kamenje, zemlja i druge 
sastavine tla vrlo ugriju od žarkih sunčanih zraka; 
zadjemo li u isti čas u more da se okupamo, opazit 
ćemo, da je more ipak ugodno hladno. To pokazuje, 
da se zemlja brže ugrijava od vode. U noći poslije 
tako vrućega dana opazit ćemo opet, da je na kopnu 
hladnije nego na moru, jer je zemlja brže izgubila svoju 
toplinu od mora. Danju podaje brzo ugrijano kopno 
dio svoje topline zraku, što je nad njim, time zrak 
postaje lakši pa se podigne; teži hladniji zrak, što leži 
na moru, dolazi onda na kopno kao blagi, hladjani 


morski vjetar. Noću je upravo obratno, jer je onda 
zrak, što leži na hladnom kopnu, teži i hladniji od onoga 
na moru, pa dolazi kao hladni vjetar sa kopna. 

68. Sada treba da i opet uzmemo u ruke školski 
globus pa da pogledamo neke crte, što su na njem 
ubilježene. Na sredini izmedju oba stožera, gdje se je 
kugla najviše raširila, teče debela crta. Ta se crta 
zove polutnik ili ekvator; ona dijeli globus na 
dvije polukruglje ili hemisfere. Naokolo ekvatora 
i nešto na sjever i na jug od njega, sunce čitave go- 
dine oštro žeže. Zrak se gotovo užari pa se diže u vis, 
— a na njegovo mjesto dolazi onda hladni zrak sa 
sjevernih i južnih krajeva. Ovo neprestano strujanje 
na polutniku zovu pasatnim vjetrovima. Ti su 
pasatni vjetrovi tako postojani i pravilni, da svi mor- 
nari dobro poznaju njihov smjer. 

69. Drugi je povod gibanju atmosfere, — bio to 
vjetrić ili vihor, — mijena množine vodenih para u 
zraku. Para je laglja od zraka, pa je miješanje pare sa 
zrakom mnogo brže i lakše od miješanja istih množina 
suhoga zraka; prema tome će uz znatnu množinu 
pare postati zrak dosta rijedak. Ako se dakle gdjegod 
na zemlji dosta vode ishlapi, onda se zrak, koji se je 
time razrijedio, diže u vis, a susjedni zrak, koji nema 
para dolazi na mjesto predjašnjega zraka. Ako se sve 
to brzo dogodi, onda nastaju oluje. 

VI. Vlaga u zraku. Zgušćivanje i razredji- 
vanj e 

70 Već je spomenuto, da je jedna od najvažnijih 
sastavina atmosfere, vodena para. Ajde da pogledamo 
kako para dolazi u atmosferu i kako izlazi iz nje. I 
ovdje ćemo vidjeti, da se i najteža znanstvena pitanja, 
rješavaju na posve jednostavan način. 

71. Svatko će pomisliti, da je u ugrijanoj sobi, 
gdje ima mnogo vatre u peći, pa gdje stanuje njekoliko 
ljudi, zrak prilično suh. Donesemo li u sobu čašu hladne 
vode, opazi t ćemo, kako se na vanjskoj strani čaše prima 
neka magla. Za čas stvaraju se na čaši malene kapi 
vode, koje se onda u veće kapi sjedinjuju, pa se lagano 
spuštaju niz čašu. 

72. Opazili smo, da se za studenih večeri stakla 
u toploj sobi ili punoj dvorani orose, pa se onda spu- 
štaju kapi niz staklo. 

73. Pita se sada, otkud ona vlaga na čaši i na 
prozorima ? Nitko neće pomisliti da bi ona prodrla 
kroz čašu, nego se tamo obaraju pare što se nalaze 
u zraku. Ime para upotrebljavamo obično, kad ozna- 
čujemo nešto vidljivo ; ovdje se uzima to ime za vodu, 
koja je nevidljiva u zraku, pa makar bila soba i pre- 
nasićena tih para, one nijesu nikada vidljive. Tek kad 
se pretvaraju opet u vodu, onda ih vidimo. 

74 Kad se para, Što se nalazi u zraku, zgusne, 
onda nastaje magla, rosa ili kiša. To se zove sguš- 
ći va n j e. 

75. Množina se pare, koja se u zraku nalazi, 
mijenja. To je ovisno o toplini: topli zrak prima više 
pare od hladnoga. 

Disanjem izlazi iz nas kod svakoga daha dosta 
vodene pare; ako je zrak ugrijan, onda se ta para iz- 
miješa sa zrakom pa ostaje u njem nevidljiva kao da 
je rastopljena. Ako je zrak hladan, mi odmah opažamo, 
kako para iz nas izlazi. Ako uzmemo hladno ogledalo 
ili staklo, pa huknemo na nj, opazit ćemo odmah, 
kako se na staklu pokazuje tanana maglica, a to za 
to, što je zrak u blizini hladnoga stakla takodjer hladan, 
pa ne može da primi dosta pare. Za to se jedan dio 
para zgušćuje. Zimi nam ne treba ogledala da opa- 

zimo paru, što je izdišemo, jer već i onako hladan zrak, 
Što je oko nas, zgušćuje pare, čim izadju iz naših usta. 
Javljaju se te pare kao mali oblačići. 

76. Čim se zrak jače ohladjuje, to će moći manje 
pare primiti u se. Ako je zračna toplina manja od 
topline, kod koje on može zadržati svoju množinu 
para, onda se para zgusne i postaje vidljiva. Stupanj 
topline, kod koje se to dogadia, zove se rosište. 

77. Zapitat će tkogod, kako je to, svagdje u zraku 
ima pare, i otkle ta para ? Ako posudu vode ostavimo 
dulje vremena na otvorenom mjestu, opazit ćemo za 
nekoliko dana, da je dosta vode nestalo. Zrak je pri- 
mio jedan dio vode, a primit će sve, ako posudu još 
i dulje ostavimo vani. Ovo, što se tuj u malom dogodilo, 
dogadja se svaki dan na moru, na jezerima, rijekama 
i potocima. Voda se pretvara u pare, koje prima i za- 
držaje zrak. Taj se pojav zove ishlaplj i vanj e, pa 
se veli, da se je voda ishlapila. 

78. Budući da topli zrak prima više pare od hladnoga, 
to će za sunca biti veće ishlapljivanje nego noću, ljeti 
veće nego zimi. Koliko smo puta vidjeli, kako se mokri 
putovi nejednako suše. Ako ih sunce obasjava, treba 
tek nekoliko sati, da se sasma osuše i otvrdnu. Ako je 
nebo oblačno a zrak hladan, treba katkad i nekoliko 
dana da se put osuši. U prvom slučaju topli zrak uzima 
brzo vlagu u se, a u drugom hladni ostavlja vlagu 
na putovima. 

79. Za toplih se dana voda brzo ishlapljuje, jer 
zrak nije još primio toliko pare, koliko može držati. 
Za vlažnih dana, gdje zrak tek malo vlage može pri- 
miti, ishlapljivanje je neznatno — a zna i posve prestati. 
Eto, to je razlog, što pralje katkad rublje vrlo lako 
osuše, a drugda vrlo teško. 

Ima dana, kad zrak odasvuda brzo uzima vlagu, 

pa se tako predmeti brzo osuše. To se osobito dogadja 
za vedrih dana, kad ima dovoljno vjetra, onda svaki 
čas dolazi drugi zrak u dodir s rubljem, oduzima mu 
nešto pare pa ga nestaje, a na njegovo mjesto dolazi 
drugi, još suhi zrak. Drugi dan opet. zrak je tako pre- 
nasićen para, da ih više ne prima, a rublje ostaje čitav 
dan vlažno. 

80. Kad se voda ishlapljuje, onda para oduzima 
vodi nešto njezine topline. Stavit demo kap vode na 
dlan, pa ćemo pričekati, dok se ishlapi ; oćutjet ćemo 
pri tom čuvstvo zime, jer je para našoj koži nešto 
topline otela. Ta toplina prelazi kod zgušćivanja para 
u zrak. 

81. Vidimo dakle, da u zraku ima nevidljive pare, 
a ta, kakogod je malo ima prema dušiku i kisiku, ipak 
je vrlo važna po atmosferu. Znamo nadalje, da se vo- 
dene pare sa svih voda na zemlji uzdižu, a zgušći- 
vanjem i opet prelaze u tekuće stanje. 

Rosa, magla, oblaci. 

82. Kad sunce zadje za vedra dana, znamo, da 
se bilje napuni rosom. U jutro opazit ćemo magle, što 
se povlače nad rijekama, gorama i šumama, a onda 
se pomalo izgube, kad se sunce digne. U svako doba 
godine opažamo, kako se oblaci skupljaju i kako se 
trgaju, kako na novo nastaju, pa kako leteći nebom 
mijenjaju svoj oblik i svoju veličinu. Sve su to primjeri 
zgušćivanja vodenih para. Da vidimo, kako se to dogadja. 

83* ZguŠćivanje nastaje onda, kad se zrak ohladi. 
Ćim se para zgusne, prima oblik vode tekućice. Na 
hladnoj čaši, koju smo u sobu donijeli, vidjesmo naj- 
prije tananu sivu maglicu, koja se za čas pretvorila u 
kapi. U istinu sastoji se magla od vrlo malih sićušnih 
dijelova vode, koji se medjusobno spajaju, pa čine veće 


kapi. Tako se jednako dogadja i u velikom u prirodi; 
kad se vodene pare stanu zgušćivati, javlja se ponaj- 
prije sitna magla. To se uvijek dogadja, kad se zrak 
ohladjuje, a prema tomu možemo svagda spoznati, da 
se je onaj zrak ohladio, u kome vidimo da nastaju 
magle i oblaci. 

Rosa. 

84. Rosom zovemo onu vlagu, koja se noću javlja 
na bilju, kamenu, — a katkad je možemo oćutjeti i na 
vlastitoj kosi. Koliko smo puta u jutro opazili kapljice, 
što vise na travkama i na paučnim nitima. Razumije 
se, da ta vlaga ne dolazi iz same trave iz kamena ili 
iz naše kose. Ona se skuplja na predmetima iz samoga 
zraka, koji se je zgusnuo; — biva to na slični način 
kako kod hladne čaše, kad se u toplu sobu donese. I 
ona maglica, što je na čaši vidjesmo, nije drugo nego 
rosa, jer je na isti način s istih razloga postala. 

85. U noći, kad je nebo posve vedro, izlazi iz 
zemlje mnogo topline; zemlja podaje hladnom zračnom 
prostoru dobar dio topline, što je primila za dana. 
Zemljina se površina time ohladjuje, što ćemo lako 
opaziti, dotaknemo li se kamena ili lista. Naslaga zraka, 
što leži upravo nad zemaljskom površinom, ohladila 
se znatno, pa se zgusnula; suvišni dio para, što ga ne 
može zgusnuti zrak držati, obara se onda na travke, 
lišće, grančice, kamen i na druge predmete, što su u 
blizini. Stupanj topline, kod kojega se to dogadja, 
zove se r o s i š t e. 

Magla. 

86. Drugu vrst zgušćivanja vodenih para lako 
ćemo razabrati u gorama. Ako topli vlažni vjetar dodje 
do hladnih vrhova, zrak se ohladi, a vodene pare po- 
staju vidljive u prilici magle. Često se opaža oblak 

osamljen, kako se priiagođjuje obliku brda, pa izgleda, 
kao daje bijela sniježna kapa prikrila vrh. To se obično 
vidi za rana jutra. Kad se sunce digne, onda zemlja 
više ne ohladjuje susjednoga zraka, a magla se rasprši 
u zraku i postaje nevidljivom. Kad se opet spusti noć, 
tlo se stane ohladjivati, a u zraku ima dovoljno pare, 
onda se opet vršak zavije u maglu. 

87. Hladni zrak zguŠćuje vodene pare u toplom 
zraku isto tako kako i hladno tlo. Na obalama riječ- 
nim lako je opaziti, kako se pare zgušćuju. Obale se 
poslije sunčanoga zapada brže ohladjuju nego rijeka 
sama, a prema tome se i zrak nad obalama brže ohla- 
djuje od zraka, koji je nad rijekom. Ako dakle hladni 
zrak s obje strane dolazi na mjesto toploga zraka, koji 
je nad vodom, onda se vodene pare zgušćuju, pa tako 
nastaju riječne magle, koje se noću i u jutro nad ri- 
jekama povlače. 

Oblaci. 

88. Najznatnije zgušćivanje ne dogadja se na 
zemlji, nego baš u zraku. Nema običnijega pojava zguš- 
ćivanja od oblaka. Oblak je vrst magle, koja nastaje 
onda, kad se topli vlažni zrak ohladjuje, bilo to s koga 
mu drago razloga: širenjem zraka kod dizanja, ili do- 
dirom s hladnim zračnim strujama. 

Stanemo li dobro promatrati nebo, vidjet ćemo, 
kako postaju oblaci. Najprije se javlja mala bijela 
maglica, koja se sve više povećava, onda nastaju drugi 
oblačići, koji se s vremenom sjedinjuju, pa napokon 
se nebo sakrije iza teških oblaka. Sva para, koja se je 
ondje gore zgusnula, nastaje od isparivanja na površini 
zemaljskoj. Ta se para diže s toplim zrakom u visine, 
pa ondje gubi svoju toplinu. Kad još taki zrak dodje 
u doticaj s hladnim zračnim strujama, onda se para 
zgusne, a tako postaju oblaci. 


89. Nadje se katkad ljetno jutro, kad nema ni 
oblačka na nebu. Kad sunce jače ugrije zemlju, diže 
se mnogo pare, koja se sa zrakom podigne u visinu, 
dolazi u hladne zračne slojeve, zgušćuju se onda u 
manje oblačiće — a poslije u oblake, koje vidjamo 
oko podne ili poslije podne na nebu. Pod večer kad 
prestaje isparivanje, bivaju oblaci sve manji, dok ih na 
pokon u noći nestaje. Ti su se oblaci rasplinuli, jer 
su padajući došli u niže, ugrijane slojeve zraka. Opažali 
smo često, kako se oblaci na nebu pomiču. Vjetrovi, 
što u visinama duvaju, tjeraju pred sobom oblake; ra- 
zumljivo je, da će oblaci s tim brže letjeti, što je jači 
vjetar. Tako se dogadja, da je nebo katkad prikrito 
oblacima, koje je vjetar iz daleka donio. Gledajući sve 
to opažamo, kako se vodena para u atmosferi mijenja. 
Jednom nastaju oblaci, drugda se opet gube, a uvijek 
su ovisni od promjenljivih vjetrova. 

VI. Otkle kiša i snijeg. 

90. Vidjeli smo, kako sunčana toplina diže vodene 
pare iz mora, jezera i rijeka, pa smo našli, kako te 
pare postaju vidljive, kad se zgusnu u oblake. Oblaci 
ne ostaju uvijek u zraku, nego se jednom izgube, ras- 
plinuvši se u nevidljive pare, a drugda se gube na drugi 
način, t. j njihova se vlaga spušta opet na zemlju ; — 
taj pojav zovemo kišom. 

Kiša. 

91. Svatko zna, da kiša pada iz oblaka, a da iz 
vedra neba nikad nema kiše. Vrlo je lako opažati, 
kako se tamni oblak na nebu sabire, pa kako nagla 
ploha udara. Na hladnoj čaši, koju smo u ugri- 
janu sobu donijeli, opazili smo za neko vrijeme, kako 
se niz čašu spuštaju debele kapi vode. I maglica na 

čaši, i oblaci na nebu sastoje od vrlo sitnih čestica 
vode, koje zrak medjusobno dijeli. Kad se te čestice 
sakupe, nastaju kapi. U prvom slučaju spušta se kap 
niz čašu, a u drugom pada kroz zrak. Kiša dakle po- 
staje od jačega zgušćivanja vodenih para. One male 
čestice skupljaju oko sebe sve više vlage kod zguš- 
ćivanja, time postaju sve teže, pa ne mogući više leb- 
djeti slobodno u zraku padaju na zemlju kao kišne kapi 

Snijeg. 

92. Vlaga s oblaka dolazi i u drugom obliku 
na zemlju. Ako je zrak vrlo hladan, onda ne padaju 
kišnp kapi, nego snježne pahuljice. 

93. Čim donesemo nešto snijega u sobu, on će 
se odmah rastaliti i pretvoriti u vodu. Ako vođu dulje 
vremena ostavimo na zraku, onda će se pretvoriti u 
pare. Para vođa i snijeg, jedna su ista stvar, ali u 
raznom obliku. Voda se dakle pokazuje na tri načina 
i to u obliku uzdušnom, tekućem i krutom. Snijeg ima 
kruti oblik. 

94. Za vrlo hladnih noći prekriju se mlake i barice 
tankom, tvrdom, prozirnom korom koju zovemo ledom. 
Ako satremo tu koru, pa ako zima i dalje potraje, stvorit 
će se na vodi nova kora, koja će obuhvatiti komade 
stare kore. Što je zima veća, to je i kora deblja, pa 
se može i ova voda u mlaci smrznuti. Uzmemo li 
komad take kore u ruke, osjetit ćemo, da je hladna, 
prozirna i krhka; u toploj se sobi tali, postaje vođom, 
koja se i opet može pretvoriti u paru. Voda u krutom 
obliku zove se led, a snijeg i tuča (grad) nijesu nego 
slučajni oblici leda. Ako se voda ohladi preko sta- 
novitoga stupnja topline, onda se stane smrzavati, 
pa se pretvaraju u led, a taj se stupanj topline zove 
s mrzlište ili ledište. 


95. Svatko će pomišljati u prvi mah, da je led 
bezoblična tvar. Ulovit ćemo njekoliko snježnih pahu- 
ljica, pa ćemo ih vani pregledati. Kad više pahuljica 
skupa leži, onda nam se pričinja poput bijele neprozirne 
mase, a u istinu te su pahuljice baš tako prozirne kao 
voda sama. Čine nam se bijele zato, što svjetlo ne- 
obično rasvjetljuje sve one male blistave dijelove. Da se 
o tom uvjerimo, ulovit ćemo dvije tri pahuljice, pa ćemo 
ih postaviti na tamnu pozadinu (n. pr. na tamni rukav). 

Ako ih dobro promotrimo, opazit ćemo, da svaka 
pahuljica sastoji od manje ili više savršenih zvjezdica 
sa šest trakova, a svaki trak sastoji od vrlo finih pro- 
zirnih iglica i ledčića. Ove su ledene zvjezdice tako 
fine, da se već onda rastepu, kad jedna takne padajući 
drugu. 

96. Gornji su slojevi zraka mnogo hladniji od 
ledišta vode. Kad se ondje oblaci zgušćuju, ne postaje 
tim zgušćivanjem kiša. Vodene pare, što se digoše sa 
zemlje u one visine, smrzavaju se kod zgušćivanja pa 
tvore te male ledene zvjezdice, koje se opet sjedinjuju 
u snježne pahuljice. Valjda se i ljeti nalazi snijeg u 
onim visokim bijelim oblačićima. U svim krajevima, 
gdje je zrak sve do površine zemaljske hladan, pada 
snijeg, P a zaodjene zemlju bijelim plaštem, koji se tek 
onda otali, kad se vrate topli dani. 

97. Osim kiše i snijega ima vodena para još je- 
dan oklik, a to je t u č a ili g r a d, ništa drugo nego 
smrznuta kiša, a prikazuje se kao manji ili veći ko- 
madi leda Solja ili soli ka postaje od djelomično 
otopljenoga snijega. Najznatniji su oblici vodene pare 
ipak kiša i snijeg, — pa treba da ih pobliže pogledamo 

98. Ponavljanje. — Prije nego podjemo na 
dalje razmatranje, treba da sakupimo sve, što smo o 
pari u zraku naučili. Vode se na površini zemaljskoj 

isparuju, zrak je pun vodenih para, a te se kod zguš- 
ćivanja prikazuju kao rosa, magla i oblaci. Pare, koje 
su sakupljene u oblacima, padaju kao snijeg ili kiša 
opet na zemlju. Ima dakle izmeđju površine zemaljske 
i zraka neko kolanje vode. To je kolanje vrlo potrebno 
za zemlju, jer bez njega ne bi zemlja mogla biti stanom 
živih stvorova, upravo kako čovjek ne bi mogao živjeti 
bez kolanja krvi. Ovo kolanje pere zrak, oduzima mu 
nečist n. p. od dimnjaka i prašine, natapa zemlju pak 
je glavni uvjet rastenju bilina. Od vodenih para t. j. 
kiše nastaju vrela, potoci i rijeke. Tu je kolanje vode 
u opće glavni izvor svega života na zemlji. Tako zna- 
meniti dio zemaljskoga stroja zavredjuje, da se pobliže 
razmatra, a u prvom redu ćemo pogledati, što nastaje 
od kiše i snijega, što iz zraka na zemlju padaju. 

Kolanje vode na zemlji. 

I. Što se dogadja od kiše. 

99. Zemlja daje zraku neprestano vodenih para 
a zrak ih zgusnute vraća zemlji; tako se dogadja da 
zemlja ne ćuti tijekom godina ni kakoga gubitka vode. 

100. Razumljivo je, da se voda, Što je iz zraka 
na zemlju pala, ne ispari odmah. Ako padne jaka kiša, 
putovi se đašto odmah ne osuše, ćim kiša prestane. Ako 
kiša dulje vremena traje, onda se dogadja, da veliki 
prostori dodju pod vodu, a to ne prolazi za čas. Samo 
djelomično nestaje vode isparivanjem, mnogo se veći 
dio gubi na posve drugi način. 

101. Najveći dio kiše pada u more, jer more za- 
prema gotovo tri puta toliku površinu koliko kopno. Tu 
se kiša pomiješa sa slanom morskom vodom, pa medju 
njima nema razlike. Tako se izjednačuje onaj gubitak 
vode, što je nastao isparivanjem iz mora, jer upravo 


sa velike morske površine odlazi najveći dio vodenih 
para u zrak. 

102. Preostali dio kiše, što pada na zemlju, mora 
da je vrlo velik. Izmjerili su, da bi sva kiša, što za 
godinu dana padne na Hrvatsku i Slavoniju, na cijelom 
tom prostoru učinila jezero 98 cm. duboko. — Ako 
stanemo pomnije promatrati kišu, što je pala na zemlju, 
opazit ćemo, da se nije odmah izgubila, nego da počinje 
neku drugu vrstu kolanja. Treba sada da pogledamo, 
što se dogadja, kad padne nagla kiša. Na cesti vidimo 
malene jaruge, po kojima teče kalna voda, isto to opa- 
žamo u jarku na izoranom polju. Pratit ćemo jednu 
taku tekućicu. — Ona se svršuje u grabi ili u kaku 
potoku, taj ulazi u rijeku, a ova opet u veliku rječinu. 
Ako se sada sjetimo, koliko ima takih potoka i rijeka 
na zemlji, onda tek možemo pojmiti, koliko kiše pada 
na zemlju. 

103. Ide li sva kiša na taj način u more? Da 
to nije tako, vidjet ćemo odmah. Recimo, da je zemlja 
prije kiše bila sasma suha, a poslije kiše da smo is- 
kopali lopatom zemlju. Sad već nije zemlja suha nego 
je od kiše razmočena. Stanemo li još dublje kopati, 
doći ćemo do mjesta, gdje nije zemlja samo razmočena, 
nego tamo ima voda, koju možemo sakupiti i iscrpsti 
na površinu. Jasno je dakle, da veliki dio kiše, što pande 
na zemlju, odlazi u dubinu, gdje se sakuplja. Voda, koja 
na taj način propada, otela se onom prvom kolanju, 
pa sad nastaje pitanje, kako se ta voda vraća na po- 
vršinu ? 

104. Ako malo promislimo, lako ćemo doći do 
zaključka, da se voda u zemlji ne može izgubiti. Kad 
bi sva voda. što prolazi pod zemlju, prestala sudje- 
lovati u kolanju vode nad zemljom, onda bi se mo- 
rala smanjiti množina one vode, što je na površini ze 

maljskoj. More moralo bi postati manje i pliće, a rijeke 
bi se osušile. Toga medjutim nigdje ne vidimo. Od 
pamtivijeka more je jednako široko i duboko, a rijeke 
su ostale take, kake su bile pred mnogo stoljeća. Ako 
dakle onaj dio vode, što propada pod zemlju, nikad na 
površinu ne dodje, to on mora da bude tako malen 
dio vode, da gotovo izniče prema onoj silnoj množini 
vode, što je na površini. Ne obazirući se na kišu, što 
ide pod zemlju, kolanje vode na zemlji ostaje uvijek 
jednako. 

105. Svakako dolazi nekim putem i ona podzemna 
voda opet na površinu. Vidjet ćemo dalje, da ta voda 
izlazi na vrela, koja se javljaju na zemlji, pa svojom 
vodom napunjaju potoke i rijeke, koje se opet u more 
izlijevaju. 

106. Sad nam je Iako naći odgovor na pitanje, 
što se dogadja od kiše? — Najveći dio kiše prolazi u 
zemlju, pa se opet vraća vrelima na površinu ; jedan 
se dio skuplja u potocima i rijekama, teče zemljom 
dotle, dok ne udje u more. Drugi se dio opet isparuje. 

107. Kišna voda ima dakle dva puta: put pod 
zemljom, i put na površini zemaljskoj. 

II. Kako postaju vrela. 

108. Pogledat ćemo sada podzemni put kišnice. 
Ako malo bolje promotrimo vrst tla, od kojeg se sastoji 
površina jednoga kraja, vidjet ćemo, da su njegove 
sastavine različne po vrsti i tvrdoći. Neke su vrsti tla 
Šupljikave i prhke, dok su druge tvrde. Prema tomu 
neke vrsti primaju u se više vode od drugih. Sloj pi- 
jeska n. p. propušta lako vodu, jer mrvice pijeska raz- 
daleko leže, pa se tek na nekim mjestima diraju, a voda 
može da ispuni onaj prostor, što se medju njima nalazi. 
Voda nalazi tako svoj put kroz naslage pijeska u du- 

binu. Take su naslage nalik na neku vrst spužve, koja 
se napunja vodom, što dolazi s površine. Naslaga je 
gline nepropusna, jer se sastoji iz samih sitnih dije- 
lova, koji su vrlo blizu jedan drugomu, pa ne daju 
vodi da prolazi izmedju njih. Gdje se nadju takove na- 
slage, zadržavaju vodu, a pošto ona ne može u dubinu, 
a ne može opet da se vrati, treba da traži drugi izlaz. 

109. Pješčano se tlo brzo osuši, jer propušta vodu, 
a glinato tlo ostaje vlažno, jer voda ne može da prodre 
kroza nj. 

no. Voda kišnica ili sniježnica ne ostaje na miru, 
kad prodre u tlo ili medju kamenje. Ako iskopamo du- 
boku jamu u zemlji, opazit ćemo kako sa svih strana 
iz samoga tla izvire voda, pa kako se sakuplja u mlaku. 
Kad bismo mi onda vodu uklonili, i opet bi se nova 
voda u jami sabrala. Tu smo se uvjerili, da podzemna 
voda ulazi u svaki prazni prostor ili kanal. 

ni. Bez obzira na to, što je kamenje šupljikavo, 
nalaze se na njem pukotine, — neke su tanane kao 
propuknuto staklo, a druge su široki jazovi i grabe. — 
Ovim mnogobrojnim podzemnim prokopima i proro- 
vima protječe voda. I najtvrdje kamenje na taj način 
propušta vodu, ako ima bar nešto takih pukotina. Vap- 
nenac n. pr. tako je tvrd, da njegovi dijelovi nikako 
ne propuštaju vode, pa ipak je pun pukotina, kojima 
prolazi voda. 

1 12. U neobradjenim humovitim predjelima na 
mnogo je mjesta tlo močvarno i vlažno — kakogod nije 
bilo već davno kiše. Sve je naokolo već sasma suho 
od sunčane žege, a ipak ta mjesta ostaju uvijek vlažna. 
Pa otkle ta voda? Razumije se samo sobom da nije 
došla iz zraka, jer bi u tom slučaju morala biti vlažna 
i ostala mjesta. To mjesto ne prima vlage odozgo 
nego odozdo. Tlo samo podaje vlagu onomu mjestu, a 

voda, što neprestano odozdo dolazi, podržava vlagu. Na 
mnogim mjestima ne dolazi voda odozdo, nego bistra 
izvire sa strane Pratimo li je do njezina početka, naći 
ćemo vrelo. 

113. Vrela su prirodni izlazi za podzemnu vodu. 
Kako da voda ima te izlaze, kako se ona diže na po 
vršinu V 

1 14. Ova slika prikazuje, kako raznovrsni slojevi 
kamenja jedan nad drugim leže. Tako bi nam se pri- 
kazala sa strane površina zemaljska, kad bismo je oko- 
mito prorezali. 



Slika 2. 


Ti su slojevi prema svojoj duljini dosta tanki i 
u naslage poredani. Ako je sloj označen slovom A ne- 
propustan n. p. od gline, a sloj označen sa B propuštan 
n. p, od pijeska, onda će se kiša, koja je zapala na 
površinu i prošla pjeskovitim naslagama zaustaviti na 
glini. Tu će se voda sakupiti i podzemno teći do mjesta 
gdje će naći svoj izlaz. Ako kakova jaruga ili dol leži 
ispod crte, na kojoj teče podzemna voda, onda će na 
dolinskim stranama izlaziti vrela, označena na slici 
slovom ć>. — Crta, na kojoj vrela izlaze, može biti ili 
na onom mjestu gdje se propusno i nepropusno ka- 
menje dodira, ili opet u jednostavnoj jaruzi. Kako god 
bilo, voda nastavlja dotle svoj tijek, dokle god ima 
izlaza, — kamenje pod zemljom ima toliko pukotina, 
da ne pravi vodi nigdje zapreka. 

115. Dogadja se često da kišnica zadje vrlo du- 

boko pod zemlju, pače i niže nego što je površina naj- 
bližega mora, a opet se vraća takova voda na površinu. 

Da to protumačimo, treba da slijedimo jednu kap 

vode cd onoga časa, kad je na zemlju pala, njezinim 
podzemnim putem, kako ide sve niže, pa kako se opet 
diže, dok opet ne osvane na površini zemaljskoj. Naj- 
prije prodje kap propusnim slojem, sastaje se s drugim 
kapima ili s većom množinom vode, koja sebi pro- 
krčuje put podzemnim prorovima kroz kamenje. Tako 
dolazi kap u dubinu od mnogo stotina metara, dok 
ne dodje do nepropusnoga kamena. — Za to vrijeme 
idu i druge kapi vode istim putem, kojim je prva kap 
išla sve do onoga nepropusnoga kamenja. Sva ta voda 
čini takozvanu podzemnu vodu ili vodu pođvir- 
n i c u, na koju ona gornja voda tišti, pa kako ta sti- 
snuta voda ne može u veću dubljinu, nastoji ma kojim 
načinom da izidje. Kojekakim savinutim prodorima i 
pukotinama vijuga se ta stlačena voda gore i dolje, 
dok napokon ne nadje izlaza, a onda teče dalje kao 
potok iz vrela. 

1 16. Svako je vrelo svjedok, da ima podzemno 
kolanje kako i nadzemno. I umjetni izlazi — studenci 
to zasvjedočuju. Zna se da je isto kolanje kod vode 
koja se javlja u rudnicima, ugljenicima i kamenolomima.- 

III. Kako djeluje podzemna voda. 

1 17. Nigdje se ne pričinja voda tako čista kako 
u bistrom vrelu, kad izlazi iz zemlje. U kemijskom 
smislu čista voda sastoji se samo od vodika i kisika, a 
opet ima u svakoj vodi, ma mako se ona pričinjala 
čistom, još i drugih sastavina. — Ako u istinu čistu 
vodu stavimo u posudi na ognjište, ona će se ispariti 
ne ostavivši za sobom ni kakoga traga. Ako to učinimo 
s izvor-vodom, ostavit će nešto kruto u posudi. Prema 

tomu ne slijedi, da svaka bistra voda mora biti po- 
sve čista. 

118 Kiša je gotovo posve čista voda. Ako kiš- 
nica iza dugoga podzemnoga puta izlazi kao vrelo na 
površinu, pa ako ima kakih drugih tvari u njoj, onda 
će jasno biti da je ona te tvari donijela iz kamenja, 
kroz koje je vrludala. Sve te primjese ne mogu se 
očima opažati, jer su u vodi rastopljene. Ako zrnce 
soli ili mrvicu sladora na pladnju polijemo vodom, 
i soli će i sladora nestati, jer su se u vodi rastopili ; 
mi ni soli ni sladora ne vidimo, ali ih možemo kušati, 
jer te primjese mijenjaju vodi tek. 

1 1 9. Tako i voda, što prodire u nutrinu, rastapa 
dijelove podzemnoga kamenja, pa ih napokon donosi 
na površinu. Prigovorit će tkogod, da se i sol i slador 
lako tope u vodi, a da se to ne može dogoditi s tvrdim 
kamenjem. Kako dakle mogu da dobiju vrela primjesa 
iz toga tvrdoga kamenja? 

120. Valja da se sjetimo da je ugljična kiselina 
vrlo važna primjesa našega zraka, da je biline i ži- 
votinje iz zraka uzimaju i u nj opet vraćaju. Kiša prima 
padajući nešto zraka u sebe. Padajući pobire ona ta- 
kodjer čadju, dim, ugljičnu kiselinu, koje kake nezdrave 
pare, sićušne gotovo nevidljive životinjice i koje što 
drugo, pa na taj način čisti zrak, i čini ga zdravijim 
nego što bi bio inače. 

12 1. Kako u zraku, tako pribira kišnica razne 
primjese i u zemlji. Uzmimo nešto zemlje s polja pa 
je razgledajmo, lako ćemo opaziti sitna vlakanca i ko- 
rijenje, koje je izgnjilo. U zemlji ima uvijek, životinjskih 
ostataka, a prema tome i ugljične kiseline i drugih 
plinova. Stavimo li nešto zemlje na željezu nad vatru, 
to će životinjski i bilinski dijelovi izgorjeti, nestat će 
ugljične kiseline, a boja će se zemlje promijeniti. 


122. Zasićena ugljičnom kiselinom, što je u zraku 
i u zemlji primila, voda će lako rastvoriti i najtvrdje 
kamenje, dok bi to posve nemoguće bilo čistoj vodi. 

123. Takova voda vrlo lako razjeda i najčvršći 
kamen. Ona rastapa veće ili manje množine tvari, od 
kojih je sastavljen kamen, pa ih odnosi sa sobom. Ako 
dodje do krede ili do vapnenca, a ona rastopi čitav 
kamen pa rastopinu odvodi, a ipak ostaje voda i u tom 
slučaju bistra. U krajevima, gdje ima mnogo vapnenca 
pokazuje se djelovanje vode osobito na ponikvama i 
jamama na površini zemlje. U takvim je krajevima 
voda većim dijelom tvrda t. j. u njoj ima mnogo 
rudnih rastopina ; voda koja je čista bez rudnih i dru- 
gih primjesa, — kao kišnica, — zove se meka voda. 

124. Mnoge od onih ostavina, što ih voda sa 
sobom iz zemlje nosi, vrlo su korisne za život bilja i 
životinja. Vapno, sol i željezo javlja se u izvor-vodi, pa 
je katkad od osobite koristi. Vapno primaju životinje u 
se pa se od njega tvore kosti, dok željezo podaje boju 
krvnim tjelešcima u životinjskom tijelu. Ljudi sve to 
dašto primaju krutom hranom, ali za samo kuhanje 
i za piće bolja je i zdravija izvor voda od kišnice. 

125. Kako svako vrelo na zemlji nosi rastopljenih 
krutih tvari, lako je razumljivo, da se time rastvara 
velika množina kamenja. Sad ćemo razumjeti otkle 
one podzemne pukotine i prorovi. Voda tekući njima, 
rastopi uvijek nešto malo njihove površine, pa tako 
nastaju veliki jazovi, prorovi i pukotine. Tako se do- 
gadja da ima krajeva (u Primorju, Dalmaciji i jednom 
dijelu Bosne) gdje su na taj način nastale špilje i pe- 
ćine od velike visine i duljine. 

IV. Kako se površina zemaljska rastvara. 

126. Kamena kuća, koja stoji već stotinu godina, 
ne izgleda više glatka i ugledna, kako ju je zidar učinio. 
Kamenje je istrunulo, ima škulje i pukotine, a uresi 
nad prozorima tako su izobličeni, da više i ne znaš, 
kako su nekada izgledali. Ove tragove vremena mi 
tako dobro poznamo, da za nas nijesu ništa novo, pa 
ako ih na jednoj zgradi nema, onda i ne vjerujemo, 
da je ta zgrada stara. 

127. Na groblju ćemo svaki dan opaziti, da su 
nadgrobni spomenici s tim više istrošeni, što su stariji. 
U gradovima naći ćeš lako takih spomenika, kojima 
su se natpisi sasma izgubili. 

128. Ovo rastvaranje i trošenje kamena već nam 
je odavna poznato, a jesmo li ikad pitali, kako se je 
to dogodilo, čemu to trošenje i koji mu je povod? 

129. Lako je opažati take promjene na tvorevi- 
nama ljudskih ruku, jer je kamenje, što je sada istro- 
šeno i izderano, nekad, kad je izišlo iz klesarske radio- 
nice, bilo glatko i svijetlo. Ovo se trošenje ne veže samo 
na djela ljudska nego i na svu ostalu prirodu. 

130. U prvi je mah čudnovato, kad se kaže, da 
se površina zemaljska rastvara. Zato treba da bar 
sve razloge pogledamo, radi kojih se to dogadja. Pre- 
gledajmo sve stare klesarske radnje u našoj okolini, pro- 
motrimo sve jaruge i pukotine našega kraja. Na pod- 
nožju svake stijene i kamenoga stupa naći ćemo ko- 
madiće krhotina većih i manjih, koji su spali sa kamena. 
Iza oštre zime opazit ćemo, da se je onaj kup krho- 
tina znatno povećao. 

131. Tako smo našli u našoj najbližoj blizini do- 
kaz, da se i najtvrdje kamenje — kako se god čvrsto 
čini, ipak s vremenom rastvara i troši. U kratko : gdje 


god kamen stoji na zraku, tu se i lako rastroši. Treba 
sada da pogledamo, kako to nastaje. 

132. Treba sada da se vratimo i opet na djelo- 
vanje ugljične kiseline, koju smo već opisali u 123. 
odsjeku. Vidjesmo da kišnica sa sobom nosi ugljične 
kiseline, pa da se ta s kišnicom u dubinama gubi i 
pomaže vodi, kako će neke dijelove kamena rastvoriti. 
A i ona kišnica, što na površini zemlje ostaje, pa dalje 
teče, tvori isto. Kišnica rastapa malo po malo sve one 
dijelove kamenja, do kojih dolazi. Dogadja se katkad, 
osobito kod vapnenca da se čitavi komadi, pače sav 
kamen rastvori, pa ga onda voda sa sobom odnosi. 
Ima kod nekoga kamenja i to, da ga je vapnenac sli- 
jepio t. j. da se sastoji od više komada ; kad voda 
rastvori ono vapneno ljepivo, kamen se sam raspada 
na mnogo manjih dijelova, — a to kiša i voda mnogo 
lakše sa sobom odnosi. Prema svemu tomu i ona je 
ugljična kiselina, što je kiša sa sobom nosi, jedan po- 
vod rastvaranju kamenja. 

133. Dalji razlog rastvaranju kamenja stoji i u 
tom, što kiša iz zraka pribira kisika. Ako stavimo na 
zrak dulje vremena komad gvoždja, to će ga se pri- 
miti rdja. Željezne ograde kroz godine tako zarđjaju, 
da nam je posve lako ostrugati onu zamazano žutu 
koru. Rdja je sastavina od kisika i željeza. Ta se rdja 
tako dugo stvara, dok ima željeza, jer se ona gornja 
kora vodom lako opere. Kako željezna ograda ili že- 
ljezni nož rdjaju, tako isto rdja od kisika i kamenje, 
samo da što mnogo laganije. Kad kiša gornju koru 
tako zardjaloga kamenja ispere, onda se na novom 
kamenu opet javlja nova rdja. 

134. Mnogo se kamenje na zemlji rastvara i od 
zime. Znamo i sami, na koliko načina djeluje zima. Zna 

se dogoditi, da se za velike smrzli 1 gvozdene cijevi pune 
vode rastepu, da vrč napunjen vodom katkad odozdo 
do gore propukne. Razlog je teme taj, što se voda onaj 
čas, kad se ledi, rasteže, pa prema tome led treba 
više prostora od tekuće vode. Kad se voda u zatvorenom 
prostoru smrzne, onda nastaje silan tlak na sve strane, 
pa ako stijene nijesu dosta čvrste, valja da popuste pa 
se raspuknu. 

135. Znamo, kako lako prodre kiša u tlo, a baš 
i najtvrdje kamenje, kako je šupljikavo, prima nešto 
vode u se. Kad dodje zima, onda je i tlo i kamenje 
puno vode, a napokon se ta voda i smrzne. Svaka se 
čestica vode onda raširuje, pa napokon nastaje ono, 
što nastaje kod cijevi i kod vrča. — Svejednako je li 
voda u kakoj udubini ili medju dva mala kamena, — 
ona velikom silom tlači, a stijene, što led zatvaraju, 
mora da popuste — i kamen puca. 

136. Otale vidimo neko čudno i zanimljivo djelo- 
vanje smrzavanja i leda na površini zemaljskoj. Za- 
djemo li za smrzli na cestu, opazit ćemo, kako su iz 
zamrznutoga blata iskočili mali kamenčići, pa kako se 
je put prekrio tankom naslagom praha, kao da je tko 
navlaš razbio ona zrnca iz blata, Smrzao na taj način 
koristi rataru, jer od nje puca zemlja, a korijenje do- 
biva prostora. Ako kiša zapadne medju kameno stijenje 
pa se onda smrzne, pritisnut će led strane onoga ka- 
menja. Dašto da kamen ne puca tako lako kako zemlja, 
jer je čvršći, a opet kamen, koji ima više šupljinica, 
lakše puca. Taki kamen, pak pješčenjak vrlo se brzo 
istroše, sloj se za slojem krši, a kiša odnosi one krhotine. 

137. Medjutim voda se ne uledjuje samo medju 
malim kamenjem, nego i medju mnogobrojnim pukoti- 

1 Smrzao — smrzli (njem. Frost, kad se zemlja smrzne). 


nama i udubinama. Koliko smo puta mogli opaziti na 
izdirinama i kamenolomima kako posred kamenja teku 
jake pukotine tako, da radnik bez velika truda lako od- 
valjuje pojedine gromade. Već smo i prije spominjali, 
kako tim pukotinama ulazi voda u zemlju. Malo se po 
malo proširuju te pukotine, pa primaju sve više vode, 
a svagda, kad se voda smrzne, nastoji ona da proširi 
stijene pukotini. Kad se to tako dogadja svake zime, 
onda svakoga ljeta sve više vode ulazi, pa napokon 
stijena raspukne sasvim. Kad se to dogadja kod osam- 
ljene stijene ili hridi, onda se lako veliki odriješeni 
komadi survaju u ponor. 

138 Ova se vrst razaranja prikazuje vrlo često 
na stijenama, gdje se jasno vidi, kako su posred stijene 
nastale osovne pukotine, iz kojih se izlučilo veliko 
kamenje, Što na podnožju leži. U krajevima, koji obiluju 
oštrim zimama, takovo se razaranje dogadja vrlo brzo. 

139. Površinu zemaljsku rastvaraju dakle ugljična 
kiselina, kisik i smrzao ; — ali ima osim toga još jedno. 
Na golo kamenje upire sunce svoje zrake, pa ga jako 
ugrijeva, a noću se to kamenje vrlo brzo ohladi. Vru- 
ćina i zima jako brzo rastežu i stežu sitne dijelove ka- 
menja, pa se ovi onda odrješuju, a zna se i veliki sloj 
hridi odriješiti. 

140. Krši se kamenje i onda, kad se napije kiš- 
nice, pa ga sunce prenaglo osuši. 

141. Vidjeli smo evo, za što se sve kamenje na 
zemlji krši i rastvara. Pa i najtvrdji kamen rastvara 
se tijekom vremena, ali opet se to ne dogadja u jed- 
nako vrijeme kod svakoga kamena. Čitavi razvitak 
rastvaranja lako ćemo redom opaziti, kad pogledamo 
pozorno kaki stari zid. Vidjet ćemo, kako je neko ka- 
menje posve netaknuto, dok je opet drugo već sasma 
sprhnulo. Pa kad se to tako dogadja kod gradjevina, 

mora da tako bude i u prirodi: jedna se vrst kamenja 
brže i jače rastvara od druge vrsti. 

142. Površina se zemaljska dakle u istinu ras- 
tvara; to smo vidjeli. Nudja se sada pitanje: zašto se to 
dogadja? Zemlja je tako lijepa i ugodna, da gotovo ne 
nalazimo svrhe tome silnom razaranju, što se svaki dan 
dogadja pred našim očima. Pomislit će tkogod u prvi 
mah, da je to po zemlju gotovo nerastumačiva nesreća. 
Pa ipak nije to nesreća, nego upravo nužda, jer time 
postaje zemlja zgodno prebivalište za ljude, životinje i 
bilje. Baš tome razaranju treba da zahvalimo sve one 
lijepe doline, strme hridi, plodna polja i slikovite 
vrhove nehotičnih planina. Sva je plodna zemlja tako 
nastala, a ona se na taj način uvijek obnovljuje i 
preporadja. 

V. Što se dogadja od kamenih krhotina. 

Kako nastaje tlo? 

143. Treba da odemo u vrt, da zagrabimo šaku 
zemlje, pa da je dobro promotrimo. Oda šta je ta zemlja 
sastavljena ? Odmah ćemo opaziti, da tu ima sitnih ka- 
mečaka, pijeska, mrvica gline, a možda i nešto žilica 
od bilja. Sva ta zemlja izgleda nekako tamno smedja 
od istrunulih ostataka životinjskih i bilinskih. Pokušat 
ćemo da nadjemo, kako se je sve to skupilo. 

144. Vidjeli smo, kako se površina zemaljska ras- 
tvara i razara. Kakogod se kamen krši a kamene stijene 
svake godine manje bivaju, ipak se one krhotine ne 
gube — kako ništa na zemlji. Kamen može da raspuca, 
da se razdrobi, ali se nigda ne izgubi; on samo mi- 
jenja svoj oblik i svoje mjesto. A kuda sve te krhotine 
što se svaki dan oko nas dijele od svoga stijenja ? 

145. Svaka kap kiše, što s visina pada, mijenja po- 
vršinu kamena. Vidjeli smo, kako kiša lagano ali po- 


stojano rastapa kamen. Kap po kap pada godimice 
pa napokon se čitav kamen istroši i rastvori. 

146. Da pogledamo, Što se dogadja, kad prva kap 
kiše padne na ravno pješčano tlo, kako se to n. pr. na- 
lazi na obalama jezera. Svaka kap učini malu jednu 
udubinu, pa potjera zrnca pijeska na kraj. Ako je tako 
pješčano tlo nešto malo položeno, onda dvije tri i više 
kapi zajedno niz položinu teku pa nose sa sobom pi- 
jesak i male dijelove gline. Ovo se zove mekaničko 
djelovanje vode, dok ono, što vidjesmo s pomoću ugljične 
kiseline i kisika, zovemo kemijskim djelovanjem. Tako 
se kemičko djelovanje vode pokazuje, kad se u vodi 
rastopi mrva soli ili sladora Svaka kap može djelovati 
na jedan a i na drugi način. 

147. Sada će biti razumljivo, kako može kiša tako 
razorno djelovati na kamenje. Ne samo da rastapa neke 
dijelove u nutrini, nego i odere površinu kamena, pa 
tako dolazi na zrak nova površina kamena, s kojom će 
se dogoditi isto što i s predjašnjom. Okrnjeni i rastvo- 
reni dijelovi kamena rastepu sa po površini zemaljskoj ; 
rijeke i potoci odnose te krhotine ili na ravnine i u 
doline, ili ih otplavljuju u more. 

148. Od tolikih krhotina kamenja sastoji se čitavo 
tlo, dašto izmiješano ostacima životinja i bilina Prema 
vrsti kamena ravna se i vrst zemlje, pak se u pješ- 
čanoj zemlji nalazi najviše tragova pješčenjaka, u vap- 
nenoj zemlji vapnenca a u glinatoj zemlji gline. 

149. Kad se ne bi, kamenje rastvaralo i kršilo, ne 
bi zemlja bila pokrita zelenim biljem, gola krš i puste 
stijene ne bi mogle podavati hrane bilinskom korijenju. 
Baš time, što se površina zemaljska malo po malo troši, 
pretvara se ona u plodno tlo, a samo na onim mjestima, 
gdje prevladjuju prevelike strmine, ne može da se drži 
rastvoreni kamen, pa one ostaju puste. 

150. Pa jer se rastvaranje kamenja neprestano 
dogadja, to se i tlo neprestano obnavlja. Kad toga ne bi 
bilo, tlo bi se umorilo, bilje bi mu otelo sve hranive 
dijelove — a ono bi postalo neplodno. Kiša dovodi nove 
slojeve, a time se i tlo, Što je odozdo odmori t. j. pre- 
ostatci bilinski pretvore se i opet u plodno tlo. I slobodno 
se kamenje malo po malo raspada i pretvara u zemlju. 

15 1. I bilje čini, da se kamen rastvara, a tlo ob- 
navlja. Sitno svoje korijenje zabada ono medju ka- 
menje, pa ga malo po malo trga i miče. Izgnjili ostaci 
stvaraju ugljičnu kiselinu, koja rastapa kamenje, pa na 
taj način bilje samo donosi vrlo mnogo hranivih tvari 
u zemlju. Pa i najobičniji crvi koriste time, što na neki 
način izmiješaju i okrenu čestice zemlje. 

152. Ako dobro pregledamo to rastvaranje na 
zemlji, onda ćemo opaziti kao da čitavo tlo lagano ide 
do mora. Oni prvi dijelovi stijenja, što se okršiše, tre- 
baju za taj put stotine i tisuće godina; najprije ostaju 
dugo na podnožju brda, onda ih voda otplavi u dolinu, 
gdje i opet dugo ostaju; iza mnogo godina dolaze 
u rijeku pa zastanu gdjegod na dnu rijeke, a tek onda 
iza duga puta dolaze u more. 

153. Da možemo razumjeti, kako jako kiša pro- 
čišćuje tlo od krhotina, treba samo da pogledamo našu 
najbližu okolinu poslije jake kiše. Svaka i najmanja 
jaruga zamuti se od kiše, što se u nju sa susjednih 
slazova slijeva. Taj mutež, što podaje vodi smedju boju, 
sastoji se od sasma sitnih čestica rastvorena kamenja : 
deblji se komadi valjaju na dnu jaruge. Ako pogledamo 
onda velike rijeke pa pomislimo, da se to uvijek jed- 
nako kroz stoljeća i stoljeća dogadja, lako ćemo ra- 
zumjeti, na koji način mijenja kiša površinu zemlje. 


VI. Kako postaju potoci i rijeke. 

154. Već smo vidjeli, da jedan dio kiše prodire u 
tlo, — a drugi dio da ostaje na površini. Pratili smo 
onu vodu, što prodire u zemlju, na čitavom njezinom 
putu sve dok nije opet izašla iz zemlje. Sada treba da 
i onu drugu vodu pratimo, što na površini u potoke i 
rijeke utječe. 

155. Položita cesta za jake kiše najbolje će nam 
služiti da to promotrimo. Postavimo se za take jake 
kiše na jedno mjesto, pa ćemo vidjeti kako pojedine 
kapi kiše tvore male udubine ; ako kiša potraje, više će 
se kapi skupiti, pa će otjecati cestom. Tu možemo opa- 
žati, kaki će voda slijediti put. 

156. Kad cestu bolje pogledamo, opazit ćemo na 
njoj mnogo neravnosti, ovdje jarugu, ondje opet veliki 
kamen, uopće koješto, čega nijesmo vidjeli, dok je cesta 
bila suha. Sada se kišne kaplje sastaju u male žuborke, 
jure jarugom, pa kako im kamen otkreće tok sad na 
jednu a sad opet na drugu stranu. 

157. Gore opažamo tek male jaruge, a dolje na 
strmini ima ih doduše manje ali su mnogo veće. Te- 
kući nizbrdo voda se sjedinjuje, pa tako od mnogo 
malih tekućica postaje dolje jedna veća i jača. 

158. Ovo nam sve pokazuje vrlo jasno, što se 
dogadja od kiše na položitoj ili strmoj površini zemlje. 

159. Koji je razlog da voda teče niz strminu? 

Zašto rijeke u opće teku? Zašto teku uvijek istim 

putem ? 

Ista ona sila što privlači kamen, pa ovaj pada, 
kad ga iz ruke pustimo na zemlju smjerom prema nje- 
nom središtu, ista ta sila Čini da voda teče, da kišne 
kapi padaju na zemlju. To je padanje u početku vrlo 
brzo, a onda kad kap dodje do zemlje, onda je njeno 


gibanje mnogo laganije. I zavojiti tok rijeke, i buk 
brzica, i gromorni slapovi i tiha površina dubokih rijeka, 
sve su to posljedice sile, koju zovemo težom. 

160. Silom teže tjerana voda, što ostaje na po- 
vršini zemaljskoj, stane izlaziti niza strminu, pa silazi 
sve dotle, dok može. Na površini se zemaljskoj nalaze 
udubine, koje zovemo jezerima, a ta zadržavaju jedan 
dio tekuće vode, baš tako kako se kišnica zaustavlja 
u malim udubinama na cesti, a za malo je vrijeme opet 
otpuštaju na donjem kraju. I rijeke, što dolaze u jezera, 
nalaze obično svoj izlaz i teku onda do mora. Rijeke 
dakle teku uvijek nizbrdo, a more prima u se svu vodu 
što s kopna dolazi. 

161. Kad bi površina zemaljska bila nalik na 
krov na kući, kiša bi lako s obje strane silazila u 
more. Ali zemlji je površina vrlo raznolična. Brda, 
humovi, doline, jaruge i jezera podavaju zemlji veliku 
raznolikost. Pa i ona mjesta, što se na prvi mah pri- 
činjaju posve jednolična, i ona pokazuju, kad ih pobliže 
razmotrimo, kojekake udubine i neravnosti, koje se tek 
poslije kiše pokazuju. Tekućica je voda dakle pravo 
mjerilo za visine i nizine na površini zemaljskoj. Voda 
ne će nikada uzlaziti na brdo, nego će saći u najniža 
mjesta, što ih nadje. 

162. Iz svega se toga vidi, da kiša kakogod jedno- 
mjerno pada na površinu zemaljsku, ipak ne teče po 
njoj jednolično, jer je tlo neravno, a kiša slijedi naj- 
niža mjesta. To je razlog, zašto se kiša skuplja u po- 
toke i rijeke. 

163. Potoci i rijeke prirodne su jaruge odvodnice, 
kojima teče suvišna kišnica u more. Uz ogromnu mno- 
žinu kiše, što godimice zapadne, pak uz silan broj po- 
toka, što se na planinama nalazi, gotovo nije vjero- 
jatno, da bi sva ta voda mogla doći do mora, da 


ne poplavi nizina. To se ipak ne dogadja, jer dva 
potoka, što se sjedinjuju, ne trebaju onoliko široko 
korito, koliko je svaki od njih prije trebao. Dogadja 
se dapače, da od sjedinjenih potoka nastaje rijeka, koja 
ima mnogo manju širinu nego i koji predjašnji potok, 
ali je zato dublja i brža. 

I tako prima tisuća rječica uvijek manje prostora, 
kad se silazeći sjedinjuje, dok napokon ne dovede su- 
višni dio vode čitavoga jednoga kraja u jednom koritu 
do mora. 

164. Vratimo se i opet k našem primjeru o cesti 
za kiše. Idući s podnožja uz cestu, koja se diže, mi 
smo opazili, da male jaruge postaju sve uže i uže, dok 
ih napokon na vrhu nestane. Predjemo li sada najviši 
dio ceste, opazit ćemo, da se i na drugoj strani stva- 
raju jaružice, kojima kišnica opet protivnim smjerom 
otječe. Pričinja se tako, kao da se na najvišem mjestu 
ceste kiša dijeli na dvoje: jedna polovina teče na 
jednu stranu, a druga na drugu. 

165. Isto će to biti, podjemo li uz rijeku; vidjet 
ćemo najprije, kako se rijeka suzuje, kako se dijeli na 
mnogo pritoka, doći ćemo napokon do vrela, a podjemo 
li još dalje uz brdo, vidjet ćemo, prevalivši gorsko bilo 
na drugoj strani, kako nastaju nova vrela i novi po- 
toci, što teku na suprotnu stranu. Crta, koja dijeli 
dva riječna područja, za pravo dva poriječja, zove se 
razvodje. Potegnemo li na zemljovidu crtu, koja 
dijeli suprotna vrela na jednoj gori, dobit ćemo raz- 
vodje jedne zemlje. 

166. U jednom slučaju ipak ne vrijedi poredba 
s cestom. Jaruge na cesti vidjaju se samo za jake 
kiše. Čim kiša prestane, jaružice se one osuše, vode 
nestaje, a javlja se opet tvrda prašna cesta. Rijeke i 
potoci teku ipak i onda, kad nema kiše. Za ljetne suše 

možda se rijeke i potoci nešto suze, ali nikad ne pre- 
sahnu. Otkle im dakle voda? Iz onoga, što smo već 
naučili, znamo, da se rijeke napunjaju vodom 
od kišnica i od vrela. 

167. Makar kako potrajala suša, ipak većina vrela 
daje svoju vodu rijekama, pa one nigda ne presahnu. 
Kod izvanredne vrućine neka vrela ipak presahnu, po- 
toci se onda sasjna suze, a kadšto i posve presuše. 
Ovo se dogadja kod nekih naših rijeka, koje su ma- 
lene. Kod rječina, kaka je n. pr. Misisipi u dalekoj 
Americi, što protječu neizmjerno dalekim krajevima, 
ni kiša ni suša ne mijenjaju jačine rijeke i mno- 
žine vode. 

168. U nekim su krajevima rijeke ljeti i jeseni 
šire nego zimi i u proljeću. To se vidi kod onih rijeka,, 
koje imaju svoja vrela na visokim snježnim planinama. 
Snijeg se ljeti brzo topi, a voda otopina nalazi put do 
potoka i rijeka pa te nabujaju. Zimi se snijeg ne topi, 
u onim visinama pada snijeg, a ne kiša: potoci se 
onda smrznu, a prema tomu ima u rijekama mnogo 
manje vode. 

169. Skupimo sve, što saznasmo o kolanju vode. 
S najviših dijelova kopna spušta se voda uvijek niz- 
brdice. Ona se ne prostire po čitavoj zemlji nego se 
skuplja u korita, u kojima nastaju rijeke, koje traže 
na zemlji uvijek niža mjesta, pa napokon dolaze do 
mora. Iz mora se diže jedan dio vode u vis u spodobi 
hlapova, ti se zgušnjuju i tvore snijeg i kišu, te pada- 
jući na zemlju opet hrane vrela, potoke i rijeke, što 
teku u more. Ovo se kolanje dogadja i opetuje bez 
prestanka. 


VII Potoci i rijeke. Njihov posao. 

170. U prvom smo poglavlju gledali djelovanje 
rijeke. Sada treba da pogledamo istu rijeku, ali prije 
kiše. Rijeka još nije nabujala. Ona teče lagano posred 
svoga pješčanoga korita, možda i ne prekriva čitavo 
korito, nego krivuda u njem, ostavljajući ovdje ondje 
kaku mlaku ili pješčanu prudinu. Pričinja se kao da 
rijeka nema drugoga posla, nego da s kopna dovodi 
suvišnu vodu do mora. Pa ipak ta rijeka obavlja posao 
i to bez prestanka. 

171. Znamo, da vrela podavaju najviše vode rije- 
kama pa da u izvor- vodi ima gotovo uvijek rastopljenih 
tvari. Rijeka dakle ne nosi samo vodu, nego i mnogo 
drugih rudnih sastavina u more. Te su sastavine dašto 
nevidljive, pa nikako ne mijenjaju boju vode. Čitavu 
godinu, dokle god rijeka teče, nosi ona sa sobom ne- 
vidljive čestice kamenja. 

172. Pogledajmo sada istu tu rijeku, kad nabuja. 
Voda nije više bistra, nego kalna i nečista. Već smo 
vidjeli, da to potječe od pijeska i kala, što voda sa sobom 
nosi. Čitave sate možemo promatrati rijeku, pa ćemo 
još uvijek vidjeti, kako mutna rijeka prenosi stotine i 
stotine metričkih centi šljunka, pijeska i mulja. Tako 
smo saznali, da se u tekućici nalazi osim nevidljivih 
rastopljenih tvari još i drugih, koje vidljive idu do 
mora. Veliki dio posla obavlja rijeka time, što odnosi 
rastvorene dijelove tla. 

173 - Rijeke same razaraju znatno površinu ze- 
maljsku. 0 tom ćemo se najlakše uvjeriti, ako gledamo 
rijeku, kad je niska voda. Ondje, gdje rijeka ide preko 
tvrdoga kamena, taj je kamen zaobljen i gladak, a i 
kamenje, što leži u rijeci, većim je dijelom zaobljeno. 
Onda, kad se je to kamenje sa svoje hridi odronilo 

radi zime ili kojega drugoga uzroka, kako znamo, nije 
bilo oblo nego oštrih bridi i šiljato. 0 tom ćemo se 
lako uvjeriti, kad pogledamo kamenje, što leži na pod- 
nožju svake hridi 

Kad su krhotine kamenja otplavljene bile, ili kad 
su same pale u vodu, onda ih je voda valjala, trla 
jedne o druge, odbila im oštre uglove, izvadila bridove 

i plohe, a napokon je kamenje primilo oblik običnoga 
šljunka. 1 * * * * & 

174- Kad se kamenje tako medjusobno izdire 
onda se malo po malo troši i tlo i stijena kraj same’ 
rijeke. Na mnogo se mjesta posred samih riječnih vrt- 
loga nalaze u loncu slične udubine, a kad nastane suša 
onda se na suhom dnu vidjaju take udubine, koje je 
kamenje s pomoću vode izdubio. 

175- Radi svega toga izdiranja vidi se obično u 
oritu rijeke dvoje. Ponajprije nastaje u koritu mnogo 

pijeska i mulja, a opet se korito rijeke sve više izdire 
pa time postaje dublje i šire. Uz pijesak i mulj na- 
laze se gotovo uvijek kojekake druge stvari, Što voda 
s najbliže površine sa sobom nosi. Izdiranjem i udublji- 
vanjem nastaju katkad slikoviti oblici n. pr. ždrijela 
duboke jaruge, itd. 

176. Vidjeli smo, kako nastaje mulj, pijesak i šlju- 
nak, a sada ćemo da pogledamo, što se od svega do- 
gadja i kuda rijeka odnosi sve te sastavine. 

1 77- Pogledajmo rijeku ljeti; opazit ćemo na jed- 

nom mjestu naslagana mulja, na drugom prud od pi- 

jeska ih šljunka, a na trećoj će strani viriti iz rijeke 

kaka otrgnuta stijena ili kamen. Iza boljega promatranja 

opažamo, da se sastavine tih prudova uvijek mijenjaju, 

rud može da postoji dulje vremena, a opet se ono 
; malo kamenje uvijek izmjenjuje, dok uza nj ili nad 

njim voda teče. Kod tih se sitnih djelova dogadja 
upravo tako, kako i kod same rijeke. Ako se iza mnogo 
vremena opet vratimo k istoj rijeci, vidjet ćemo, da se 
je malo promijenila, da su ostali isti vrtlozi, iste obale, 
a ipak nitko ne će reći, da je to još uvijek ona ista 
voda, što smo je prvi put vidjeli. Isto je tako i s ka- 
menim sastavinama : uvijek ih ima, a opet se uvijek 
mijenjaju, voda odnosi neke, da ih na drugom mjestu 
staloži, a donosi nove na njihovo mjesto. 

178. Rastvoreno kamenje ne ostaje dakle stalno 
na dnu rijeke. Veliki dio tih sastavina ostavlja rijeka 
na svojim obalama. Mnogo smo puta mogli opaziti, 
da su riječne obale obično plosne, a pričinja se, da ri- 



jeka posred ravne livade vijuga. Takove se plosne obale 
većim dijelom sastoje od sitnih čestica, što je rijeka 
naplavila na svoje obale. 

Za visoke vode prelijeva se nabujala rijeka preko 
svojih bregova, pa se prostre na obje strane po rav- 
nini. Cim se to zbude, gubi se na toj ravnini brzina 
tekuće vođe, a kako rijeka radi gubitka brzine ne može 
da nosi toliko mulja i pijeska kao prije poplave, dok 
je brzo tekla, to se mulj i pijesak staložuju na rav- 
nini. Tako se ravnica, kojom rijeka teče poslije svake 
poplave, prikriva tananom vrstom zemlje, pa kad voda 
splasne, onda je susjedna vrsta postala nešto viša. To 

se tako dogadja redom svake godine sve dotle, dok 
se ravnica uz rijeku ne podigne toliko, da je rijeka 
više ne može da poplavi, jer je i rijeka tijekom vre- 
mena usjekla svoje korito mnogo dublje. I opet za 
neko vrijema odnaša rijeka, što ravnicom krivuda, neke 
dijelove tla, pa tako postaje uz rijeku čitavi niz tavana 
ili terasa, koje se poput stuba od bregova riječnih 
uzdižu. (SI. 3.) 

179. Rijeka ne staložuje uvijek mulj tako, da bi 
se stvarali tavani, jer rijeka izdirući svoje obale nosi 
sa sobom i naplavljenu zemlju, 

180. Na svomu ušću u more ili jezero rijeka teče 
laganije, pa i tu staložuje mulj i pijesak. Time se neki 
dijelovi dna podignu nad površinu rijeke, a time na- 
staju s obje strane glavne rijeke plitka močvarna 
mjesta. Za poplava i na ta se mjesta staložuje mulj, 
pa se i ondje naplavine dignu ponad površine rijeke, 
koja se onda med njima vijuga u mnogo grana. Na 
tom se novom zemljištu ukorijeni biljka, porastu šume, 
a i životinja nalazi onde zaklona. 

181. Takovo nisko zemljište, što je rijeka na- 
plavila na ovom ušću, zove se Delta, i to zato što 
već od davnih vremena poznato ušće afričke rijeke 
Nila ima oblik trougloga grčkoga slova (delta). — 
Taj oblik imaju redovito rijeke, što svoja ušća na- 
plavljuju. Delta se suzuje prema kopnu, a proširuje 
se prema moru. Neke su delte vrlo velike, n. p. ona 
na američkoj rijeci Misisipi. 

182. Svaka se dakle delta sastoji od krhotina i 
komadića tla, što je rijeka sa sobom donijela s viših 
predjela. Pa ipak ne ostadoše na delti svi oni dje« 
lovi kopna, što rijeka sa sobom nosi, mnoge sitne 
dijelove odnosi rijeka daleko u more, pa ih ondje sta- 


ložuje, jer je more veliko korito, u koje dolaze sve 
krhotine sa zemaljske površine. 

183. Vidjeli smo da voda, led, zrak i neke sa- 
stavine zraka krše hridi i da stvaraju pukotine. To 
se osobito jasno vidi u vapnenom stijenju i to po- 
glavito u Hrvatskom Primorju, Dalmaciji, Crnoj gori 
i dalje. Voda, noseći sa sobom ugljične kiseline iz 
zraka, rastvara vapnene stijene dosta brzo, pa time na- 
staju podzemni prostori, koje zovemo špiljama ili pe- 
ćinama. Onaj dio površine, što visi nad takovom iz- 
dubenom pećinom, u mnogo se slučajeva sruši, time 
nastaju na površini udubine, koje se vrlo često vidjaju ; 
ako nose oblik okrugao, onda se zovu ponikve, ako su 
duguljaste, onda se zovu dulibe ili naprosto doline. Potok 
ili rijeka, tekući takom zatvorenom dolinom, ne nalazi 
izlaza, pa onda prodire izmedju kamenja, izlazeći opet 
na drugom mjestu u obliku velikoga i širokoga vrela, 
ili opet, ako je dolina ili polje dosta dugo, izdere sebi 
put i onda u svom dubokom koritu nadje podzemnu 
pećinu, u koju se slijeva, da i opet na drugom mjestu 
izadje. 

184. Kako druge rijeke, tako i ova vrst rijeke, 
koju obično zovemo ponornica, nosi sa sobom kamenja, 
šljunka, pijeska i mulja. Dolazeći iz doline na polje, 
gubi rijeka brzinu, staložuje pijesak i mulj, pa se tako 
dogadja, da posred divljega rastrganoga vapnenoga 
stijenja nalazimo posve plodna polja. Kad navali kiša, 
onda se rijeka napuni vodom, a onaj otvor, kojim 
voda podzemno otječe, ne može da proguta svu vodu, 
nego voda zaostaje i poplavljuje polje. Tako se do- 
gadja, da u kršnom kraju, gdje vlada oskudica vode, 
jer se kiša brzo izgubi medju razpucanim stijenama, 
nastaju jake poplave. Ima mjesta, gdje se to redovno 
zbiva, pa voda dosta visoko leži sve od jeseni do pro- 

ljeća, a onda se pomalo gubi, dok sasma ne izgine 
u ponorima, a dno se takoga zimskoga jezera preko 
ljeta obradjuje. Ušća ponornica imaju oblike širokih 
pećina, iz kojih ulazi znatna množina vode ravno 
u more. 

VIII, Snježna polja i ledenjaci 

185. Pregledavši kolanje vode, što kao kiša pada 
na zemlju, treba sada da pregledamo, što se dogadja 
od snijega. Na mnogim visokim vrhovima Velebita, Plje- 
šivice pak gora dalmatinskih i Crne gore, naći ćemo 
u sjenovitim mjestima dolove, u kojima se snijeg drži 
i ljeti. Opet ima u drugim krajevima brda, koja su 
čitavu godinu od pamtivijeka sva prekrita snijegom. 
Ako ta brda razgledaš iz doline, ona ti se pričinjaju 
silno velika i vrlo daleka, sasma bijela, čista, uza to 
se sjaju, prelijevaju se u svim bojama, što se za rane 
zore ili za sunčanoga zapada sjaju, pa ti se čini, kao da 
pripadaju nebu a ne zemlji. U tim se visokim snjež- 
nim krajevima ne javlja ni glas, mrtva tišina vlada 
posvuda, a tek ovda onda donosi vjetar mukli šum 
kakoga slapa ili rijeke, rijetko se kada javlja gro- 
morna buka velikih skupova snijega, što se s visine ođ- 
roniše, — a zovu ih običnim imenom lavine. 

186 Sada treba da vidimo, kako je to da se u 
onim visinama nalazi vječni snijeg i koji se pojavi 
radi njega javljaju na zemlji. 

187. Već smo prije vidjeli, da su gornji slojevi 
zraka vrlo hladni, a opet znamo, da je podneblje na 
dalekom sjeveru i jugu, dakle na suprotnim stože- 
rima zemlje, vrlo hladno pa ondje nema nego pro- 
strana polja od snijega i leda, a ljetna je toplina pre- 
malena, da ih otali. Na onim vrhovima, što se uz- 


dižu u visine, gdje je toplina zraka uvijek ispod le- 
dišta, ne pada zgusnuta para kao kiša nego kao snijeg. 
Za to se njihove glavice prekriše vječitim snijegom. 
Kraj ljetne topline tali se na njima snijeg, ali samo u 
najnižim predjelima, viši predjeli ostaju uvijek pod 
snijegom. Godimice opažamo, da ima neka crta na 
pristrancima, do koje se snijeg tali ; ta se crta zove 
snježna medja ili granica vječnoga snijega. U raznim 
se stranama svijeta njezina visina mijenja, najviša je 
na polutniku, gdje dopire do 4500 m., a u polarnim 
se krajevima sve više primiče razini morskoj. 

U kratko : polarna je klima tako hladna, da se 
vječni snijeg nalazi na razini morskoj, a u tropskim 
se krajevima nalazi vječni snijeg hiljade metara 
visoko. 

188. Gledali smo snježnu mećavu. U početku ja- 
vljaju se sitne pahuljice, onda stanu padati sve deblje i 
gušće, pa se za malo vrijeme zemlja prikrije četvrt 
metra debelom naslagom snijega. Već se tu vidi znatna 
razlika izmedju snijega i kiše. Da je tako dugo kišilo 
kako je dugo snijeg padao, opet bi se i polja i putovi 
vidjeli, jer bi svaka kap kiše našla put, kojim će otje- 
cati do bližnjega potoka. Pahuljica snijega ostat će 
ondje, kuda je prvi put pala, ako je vjetar slučajno ne 
odnese na drugo mjesto. Kišne dakle kapi otječu ili 
prodiru u zemlju, dok snijeg ostaje na mjestu. 

189. Ta znatna raznoličnost izmedju kiše i snijega 
čini, daje i djelovanje jednoga i drugoga posve razno- 
lično. Pratili smo kolanje kiše na površini zemaljskoj, 
a sad ćemo pregledati djelovanje snijega. 

190. U onim krajevima, gdje nema vječnoga sni- 
jega, djelovanje se to dade vrlo lako objasniti. Snijeg 
ostaje dotle na zemlji, dok se zrak ne ugrije toliko, 

da bi ga mogao rastaliti. Kako na površini, vode tako 
se dogadja i na površini leda i snijega ishlapljivanje. 

Tako malo po malo izgiba snježna naslaga u 
zraku kao para, da se snijeg, nije ni rastalio. Pogla- 
vito izgiba snijeg, kad okopni t. j kad toplina raste 
a snijeg se stane taliti. Taleći se prodire snijeg u zem- 
lju, pa poput kiše otječe u potoke. Kad snijeg naglo 
okopni, razumljivo je da nastaju poplave. 

191. U krajevima vječnoga snijega ljetna vrućina 
nije dosta jaka da otali snijeg. Kaki dakle put pravi smrz- 
nuta kapljevina? Nekuda treba da ode, jer da se go- 
dimice sgrće snijeg na planini, onda bi zapremio sve 
susjedne doline, gorska podnožja i blize ravnine. To 
se ne dogadja, jer snježne gore nose od godine do go- 
dine isto obličje. 

192. Kako kad kiša suvišno pada, otječe potocima 
i rijekama, tako s vječnoga snijega odvode vodu le- 
denjaci. 

1 93. Kad se dovoljno snijega nakupi, onda gornje 
naslage izvode pritisak na donje, pa proizvode od 
njega čvrstu, gustu masu. Rijetko se kada nalazi po 
vršina tla razita, već je uvijek prislonjena na jednu 
stranu. U visokim su planinama ti prikloni često vrlo 
strmi. Ako se na jednom mjestu nakupi mnogo sni- 
jega, onda njegova težina učini, pa se stane lagano 
klizati niz brdo. Obično se takoj snježnoj skupini, koja 
se dolinom nizbrdo kreće, prikupljaju i druge, pa sve 
skupa dolaze do mjesta, gdje se snijeg stane taliti. 
Taki jezik, što se nizbrdo pruža sa snježnih polja, zove 
se ledenjak. On u istinu odvodi snijeg sa snježnih 
polja, na jednaki način, kako to rijeke i potoci čine. 

194. Medjutim ledenjak ne sastoji se od snijega, 
nego od leda. Snijeg se kod onoga klizanja stisne, pa po- 
staje led. Već smo vidjeli, da se snježna pahuljica sa- 


stoji od sitnih leđnih ledaca, pa tako je snježno polje 
samo velika skupina leda sa zrakom izmiješana. Kad se 
snijeg stisne, a zraka nestane, onda se snijeg pretvori 
u led. To smo mogli opaziti praveći grude od snijega, 
jer što više stisnemo snijeg, to će on tvrdji postati, 
pa i gruda snijega ostaje još uvijek bijela. Na snjež- 
nim poljima vlada mnogo veći pritisak, pa se zrak 
tijekom vremena sasma gubi, a snijeg se skrutne u 
prozirni bistri led. 

195. Ledenjak je dakle za pravo ledena rijeka, 
što se kadikad spušta preko snježne medje u dolinu. 
Danju se površine ledenjaka otaljuju, pukotinama 
otječe voda; noću se ona opet u njima smrzava. Na- 
pokon dolazi ledenjak do jednoga mjesta u dolini, 
gdje je toplina prevelika, a led se tali što se dalje u 
dolinu pomakne. Tu svršava ledenjak, na kraju ili na 
glavi njegovoj izviru potoci s kalnom vodom, koji 
se sjedinjuju s kakom rijekom i na taj način odvode 
vodu sa snježnih polja u dolinu. 

196. Ledenjački led slijedi sve krivudanje svoje 
doline, prima snijeg iz susjednih dolova, u kojima se 
takodjer prostiru ledenjaci. 

197. Rijeka izdire svoje bregove i svoje dno, pa 
sebi iskapa korito u najtvrdjem kamenu i u najmekšem 
pijesku, ona naplavljuje kopno i more velikom mno- 
žinom kamenja, pijeska i mulja. I ledenjak čini jed- 
nako, samo na posve drukčiji način. 

198. Padne li kamen u vodu, on se spusti na dno 
pa ga rijeka povlači sa sobom. Mulj ostaje na rijeci 
ili u rijeci pa ga voda sa sobom nosi. Ledenjački je 
led čvrsta gromada. Kamenje i kal (prah), što padne 
na led, ostaje na njem, a on ga dalje nosi. Tako ka- 
menje tvori na ledenjaku čitave nizove, — a te zovemo 
more ne. Ima slučajeva gdje led puca, pa nastaju du- 

boke ledenjačke pukotine, a u njima se gubi kamenje, 
manje krhotine i pijesak; kako su pukotine duboke, 
dolazi kamenje i zemlja do dna ledenjaka. Drugo se 
opet kamenje svrsta na kraju ledenjaka, uz dolinske 
strane. 

199. Sitno kamenje, Što se nalazi na dnu lede- 
njaka, izdire to kameno dno. Gotovo svagdje, gdje 
završuje ledenjak, lako je naći tako izderanoga i iz- 
voranoga kamenja. Pred samim ledenjakom nalazi se 
često veliko kamenje naslagano s izgladjenim brido- 
vima i uglovima. 

200. Prema tome razumijemo, zašto je ledenjačka 
voda kalna. Sve je dno ledenjačko puno izdirina i 
malih kamečića, što je veće kamenje izderalo, a tako 
nastaje mulj, što ga ledenjački potoci sa sobom vode. 

201. Ledenjak nosi na svojim ledjima svu silu 
velikoga kamenja i ogromne komade zemlje, što spa- 
doše s visina. Tako nosi led sa sobom kamenje 
veliko kao kuća, pa ga ostavlja na snježnoj medji ili 
ondje, gdje se počinje taliti. Na tisuće metričkih centi 
velikoga kamenja dovode tako ledenjaci u doline. 

202. Najveći se ledenjaci nalaze u polarnim kra- 
jevima. Otok Grenland prekrit je njima, a oni do- 
piru do mora. Kad ledenjak zadje u more, onda se 
komadi od njega otrgnu, pa plove morem ; to zovemo 
ledenim santama, a kako su ledenjaci ogromni, tako 
se sante dižu katkad do sto metara iznad mora. 
Pa ipak se nalazi pod morem gotovo sedam puta 
toliko leda, koliko nad morem u jednoj santi. More 
nosi sante, dok ne dodju do mjesta, gdje se rastale, 
a to je katkad više stotina milja daleko od ledenjaka. 

203. Nekad, pred mnogo i mnogo godina, pro- 
stirahu se ledenjaci mnogo dalje nego danas. Sa vi- 


sokih Alpa dodjoše ledenjaci u Francusku, sa Skandi- 
navskih gora u Njemačku, a sva je prilika, da je i 
na zagrebačkoj gori bilo ledenjaka. 

More. 

I Koliko ima mora, koliko kopna. 

204. Živeći na kopnu, upoznasmo različne oblike 
površine zemaljske, brda, doline, ravnice, humove itd. 
Lako nam se dakle pričinja, da na zemlji ima više 
kopna nego mora. Mnogi od nas, koji žive na kopnu, 
nijesu nikad vidjeli veće vodene površine od kakoga 
jezera ili ribnjaka. Podjemo li iz sredine Hrvatske jed- 
nako k jugu, doći ćemo napokon do granice kopna, 
naići ćemo na veliku vodenu površinu. Ako se na brod 
ukrcamo, pa stanemo putovati morem, vidjet ćemo 
druge komade zemlje, tako Krk i Cres u Kvarneru ili 
Brač, Hvar i drugo u Jadranskom moru. Te komade 
kopna oplakuje sa svih strana more, pa ih zovemo 
otoci. 

205. Ako ostavimo spomenute otoke na lijevoj 
strani, pa stanemo ploviti prema jugoistoku, trebat 
ćemo nedjelju dana, dok opet do kopna dodjemo. Okre- 
nemo li onda na zapad, trebat ćemo gotovo tri ne- 
djelje dok opet opazimo kopno daleke Amerike. Na 
taj se način možemo uvjeriti, da ima na zemlji mnogo 
više vode nego kopna. 

206. Zna se danas, da ima mora gotovo tri puta 
toliko na zemlji koliko kopna. Ljudi, koji su obišli 
zemlju, i isprekrižali mora, potvrdjuju to svojim is- 
kustvom. 

207. Ako uzmemo u ruke školski globus, pa ga 
okrenemo oko osi, vidjet ćemo, da je površina vode 
kud i kamo veća od površine kopna. Tu možeme lako 

naći vrlo mnogo zanimljivih stvari, koje će nas po- 
učiti, kako je razdijeljeno na zemlji kopno i more. 

208. Doznat ćemo ponajprije, da je sva voda ze- 
maljska u svezi, pa da sačinjava more. Neki su dije- 
lovi kopna sasma otrgnuti, pa čine otoke; taki je 
otok Engleska. 

209. Svatko će lako opaziti, da na sjever od polut- 
nika ima više kopna nego na jug. Pogledamo li glavni 
grad Engleske — London, opazit ćemo, da oko njega 
ima sakupljeno najviše kopna, a da se na protivnoj strani 
oko australskoga utoka Novoga Zelanda, nalazi najviše 
mora. Prema tomu je London središte kopnene, a Novi 
Zeland središte vodene polovine zemaljske. 

210. Spazit ćemo nadalje, da more dijeli velike 
dijelove suhe zemlje. Ti dijelovi suhe zemlje zovu se 
kopna ili kontinenti, a velika mora, što ih dijele 
zovu se o c e a n i. Valja pomišljati zemlju s neravnom 
površinom, na kojoj ima uzvisina i udubina. U udu- 
binama skupila se voda, pa tvori mora, a uzvisine, što 
se ponad mora dižu, tvore kopna. 

211. U toj je maloj knjižici već mnogo puta spo- 
menuto more. Naučili smo već, kako sva vodena para 
izlazi većim dijelom iz mora, kako rijeke neprestano 
k moru teku, donoseći sa sobom zemlju i kamenje, 
koje su odnijele sa kopna. Treba sada da pogledamo 
pobliže neka svojstva velikih mora. 

II Za što je more slano. 

212. Ako dobro pretražimo morsku vodu, opazit 
ćemo, da je različna od obične vode toliko, što je 
vrlo slana. Ima u njoj nješto, česa u običnoj slatkoj 
vodi nema. Ako nešto slatke vode iz studenca stavimo 
na staklenu pločicu, pa ostavimo da se ispari, ne će 
voda za sobom ostaviti nikakvoga traga. Već smo 


vidjeli, da u vodi iz vrela ima uvijek nješto rudnih 
primjesa. Kako ove ne mogu da se pretvore u paru, 
one preostaju i onda kad vode nestane. Tih sastavina 
ima tako malo u jednoj kapi, da se od njih baš ništa 
ne vidi, ako se ona ispari. Drukčije je ako uzmemo kap 
morske vode, pa je stavimo nad vatru. Kad se voda 
ispari, ostat će neki tanani bijeli trag. Pod sitnozorom 
ili povećalom prikazuje se taj bijeli trag kao sitni 
ledčići obične i morske soli, izmiješan sa ledčićima 
sadre. 

213. Pita se, otkle toliko rudnih sastavina u 
morskoj vodi? Možda je već u početku more bilo 
slano, već onda kad se je zgusnulo iz plinova i para, 
što su okruživali zemlju. Valjda je bilo slanih para 
na pretek u onoj žarkoj atmosferi. 

214. More medjutim prima još i danas soli 
s kopna. Već znamo otprije, da voda nad zemljom i 
pod zemljom rastapa razne rudne sastavine, a medju 
te spada i sol. Dakle ima u izvorima i rijekama soli, 
koju ove nose do mora, a tako za godinu dana more 
dobiva dosta mnogo soli. 

215. Isparivanjem gubi more upravo toliko vode, 
koliko mu donose rijeke i kiša. Ipak ona sol, što je 
rijeke donose, zaostaje u moru. Ako se pred našim 
očima ugrijeva morska voda, vidjet ćemo da samo 
čista vođa prelazi u paru, a sol ostaje kruta. Isto je 
tako i u moru. Rijeke donose danomice novu sol u 
more, a milijuni tona čiste vode isparuju se svaki dan 
iz mora. Po tom morska voda postaje svakim danom 
slanija. To se svakako vrlo polagano dogadja. 

216. Kakogod morska voda tijekom tisućljeća 
sve slanija postaje, ipak još nije tako slana, kako bi 
mogla biti. U Atlanskom oceanu n. pr. od 100 dijelova 

vode, ima tek 3 1 / 2 dijela soli. U Mrtvom moru, u sve- 
toj zemlji ima mnogo više soli, jer na 100 dijelova 
vode ima 24 dijela soli. 

III. Gibanje mora. 

217. Ako stanemo na morsku obalu, pa po- 
gledamo površinu, vidjet ćemo, kako more nikad ne 
miruje. Za najmirnijih ljetnih dana opaža se na njemu 
njeko gibanje i burkanie; drugda opet dolaze mali 
valići do obale u dugim redovima, pa se ondje raz- 
bijaju. Kad se podigne vihar, opažamo, kako se sva 
površina napunila silnim talasima, kojima se po rubo- 
vima prostire bijela pjena, a oni se bučeći valjaju do 
žala, gdje se razbijaju na milijune kapljica. 

218. Počekamo li nešto dulje na obali, vidjet 
ćemo, da se ona crta, kojom se površina dira kopna, 
pomiče uvijek, bilo more mirno ili uzburkano. U 
jedno doba dana more se diže do najviše crte na 
strmoj obali, a za šest sati od prilike ono plasne do 
najniže crte. Tako dizanje i opadanje možemo opaziti 
dan na dan čitavu godinu. Ovu vrst gibanja mor- 
skoga zovemo plimom i osjekom. 

219. Začepimo li praznu bocu, pa je bacimo u 
more, ona će plivati. Ta boca medju tim ne će ostati 
na jednom mjestu, nego će se odmicati od obale i 
prevaliti veliki put prije, nego što stane na kakoj uda- 
ljenoj obali. Pokazalo se, da je taka boca prevalila 
put od stotine i stotine milja u oceanu. Takovo gi- 
banje mora, gdje se ono poput rijeke pomiče s jed- 
noga mjesta na drugo, zovemo strujama; smjer 
njihov odgovara obično smjeru vjetra 

220. Voda se morska ne giba samo na površini. 
Već smo razmatrajući put ledenih santa vidjeli, da je 


sedam dijelova leda pod vodom, a tek jedan dio povrh 
vode. Take plivaj uće ledene sante, miču se katkad 
upravo protiv jakoga vjetra. To pokazuje, da nijesu 
samo vjetrovi, koji more gibaju nego da ima i pod- 
morskih struja. Struje dakle križaju mora: jedne po- 
laze iz toplih krajeva u hladne, a druge iz hladnih u 
tople. 

221. Razmotrivši gibanje mora vidjesmo, da je 
četverovrsno. Površina morska ne miruje, — na njoj 
se pokazuju valovi, to je prva vrst gibanja. Druga je 
vrst gibanja plima i osjeka; more se u stalnom raz- 
doblju diže i opada. Vjetrovi tjeraju vodu na površini, 
a strujama miče se more pod površinom. Ovo je treća 
i četvrta vrst gibanja. 

222. Promotrit ćemo ponajprije prvu vrst gi- 
banja — t. j. morske valove. 

223 I tu ćemo posve poznatim pojavima raz- 
jasniti ono, što se u veliko u prirodi dogadja. Ako 
veliku posudu napunimo vodom, pa na jednoj strani 
stanemo duvati, onda će se voda pomicati u kružnim 
valićima od onoga mjesta, gdje se naš dah sastaje 
s vodom, pa će se ti valići odbijati i lomiti na drugoj 
strani posude. 

224. Jednako tako postaju valovi u velikoj pri- 
rodi. Svagda, kad se more uzbuni, stoji to u svezi 
s uzbunom zraka. Vjetar djeluje na more tako, kako je 
djelovao naš dah na vodu u posudi. Vjetar dira po- 
vršinu mora, uzrokuje valove, a što dulje duše, to 
mu više snaga raste, pa jaki vihar diže silne talase. 

225. Kad se valovi prema kopnu valjaju, raz- 
bijaju se na obalama baš onako, kako to bijaše s 
valićima u našoj posudi. Valjaju se dalje i onda, kad 
već davno nema vjetra, a tako je bilo i u našoj po- 
sudi, kad smo prestali duhati na vodu. Površina je 

vode uopće vrlo osjetljiva. Ako se na njoj jave va- 
lovi, to oni ostaju i onda, kad je nestalo njihova po- 
voda, samo što s vremenom postaju manji, dok se 
napokon posve ne smire. 

226. Nemir na površini mora na taj je način 
odraz nemira u zraku. Neprestano strujanje zraka, 
bilo ono jako ili slabo, izvodi na moru valove. Dok 
je zrak miran, dotle miruje i more, a kad se nebo 
naoblači, pa kad se digne oluja, onda je more uz- 
nemiri, silni valovi dolaze do obale, pa se ondje raz- 
bijaju. 

227. Već smo svi čuli, kako valovi razaraju obalu. 
Oni trgaju gotovo svake godine nasipe i zidove na 
lukama, odnoseći komade obale, i donoseći onamo 
komade razbitih brodova. Osim kiše, rijeka i smrzlica 
razaraju površinu zemaljsku i valovi. 

228. Na jakoj kamenoj obali lako ćeš opaziti 
razne stepene razaranja. Nad obalom strši hrid, a 
njezino je podnožje posve izderano od neprestane na- 
vale valova. Mnogo je puta more učinilo špilje ili 
gotovi prolaz u žilavom kamenu. Nedaleko odanle 
opazit ćemo osamljene kamene stupove, koji pripa- 
daju onoj hridi, ali sada stoje osamljeni, jer je more 
izderalo i ispralo onaj kamen, što je spajao hrid sa 
stupom. 

A još dalje od hridi podižu se pojedine male ka- 
mene stijene, ostaci još starih stupova. Daleko na 
moru čuje se mlatanje mora o podmorske badove, 
posljednje tragove stare nekadanje obale. Takova nam 
obala pokazuje život i propadanje obale od uzbur- 
kana mora. 

229. Na nekim malim otocima dalekoga Sje- 
vernoga mora, koji imaju mekano kamenje, prodire 
more svake godine gotovo više od metra u tlo. Gra- 


dova i mjesta, što stajahu ondje još pred sto, dvjesta 
godina, nestade posve; na njihovim se mjestima pruža 
vječno nemirno Sjeverno more. Na obali dalmatinskoj 
i dalmatinskih otoka, to je razaranje manje, jer je 
kamen tvrdji. 

230. Svakako bi vrijedno bilo, da, došavši na 
obalu, promotrimo, čime to more razara obale. Vidjet 
ćemo to lako, ako pripazimo, što se dogadja na obali. 
Na plosnoj ćemo obali promatrati, što se dogad'a, kad 
se talasi od obale odbijaju. Sav onaj pijesak i svi ka- 
menčići slijede more, taru se jedan o drugi, pa time 
nastaje neki zvek, koji se na milje daleko čuje. Kad se 
i opet približi val, taj se pijesak vraća, pa udara o žal, 
a onda se i opet vraća, da dade mjesta drugome valu. 

231. Ovim se neprestanim gibanjem tare jedno 
zrno pijeska o drugo, kao da su u mlinu. Dašto, tim 
se pijesak znatno troši. Kamečci postaju sve manji i 
manji, dok se ne zdrobe u sitan pijesak, koji valovi 
odnesu onda na pučinu, a pijesak se staloži na mor- 
skom dnu. 

232. Ne samo slobodno kamenje na obali, nego 
i Čvrste stijene duž obale izdire more na taj način. 
Valovi, što udaraju o obalne stijene, bacaju podjedno 
u te stijene slobodno kamenje, pa razaraju one stijene. 
Tuj i tamo skuplja se tako slobodno kamenje na mir- 
nom mjestu, n. pr. u pukotini medju stijenj em, pa kad 
se onda more podigne, nastaje kretanje, dok se na- 
pokon neprestanim trenjem ne izdere u stijeni mala 
udubina slična spilji, baš kako to rijeke čine u svom 
koritu. Stijena se time samelje u pijesak, koji doduše 
talasi odnose, ali stvara za kratko vrijeme i opet novi 
pijesak. Zadjemo li za vrijeme osjeke, kad je more 
nisko, u takovu spilju, opazit ćemo, da su joj zidovi 
posve izgladjeni, a kamenje, što leži na dnu, da je 
oblo i glatko. — 

IV. Morsko dno. 

233. Morsko dno u mnogom priliči površini ze- 
maljskoj. Ima i ondje uzvisina i udubina, brda i dolina. 
Ne možemo doduše vidjeti dna na onim mjestima, 
gdje je more duboko, ali možemo posve lako pustiti u 
dubinu morsku uže s utezom, pa pronaći, kako je more 
duboko, ima li na dnu kamenja, šlunjka, pijeska, mulja 
ili pužića. 

Način takoga mjerenja zove se sondiranje, a 
utez i uže, koje spuštamo u dubinu, zove se sonda. 

234. Na mnogim su mjestima već izmjerili morsko 
dno, a zna se dosta 0 dnu, kakogod valja još dosta 
toga istražiti. Atlantski je ocean ponajbolje istražen. 
Kad su na njegovo dno polagali debele telegrafske 
žice (kabel) izmed Engleske i Amerike, nadjoše, da je 
taj ocean u poprijeko dubok 3300—3800 metara, ali 
nadjoše ujedno kod otoka Asorskih i Bermudskih du- 
bine od 6750 metara. Kad bismo dakle Mont-Blank, 
najviši vrh evropejski, koji broji 4810 metara, spravili 
na dno morsko kod tih otoka, on bi pod površinom 
nestao, a od njegova vrha pa do površine morske 
trebalo bi još čitavih 2000 metara. 

2 35- Veliki dio mora preseže uopće dubinu od 
1000 do 2000 metara. Ipak nije more svagdje tako 
duboko, jer se kadikad i na sredini mora podiže nje- 
govo dno sve do površine, dapače i nad površinu, pa 
tvori otoke. 

Najveće su morske dubine gotovo uvijek na onim 
mjestima, koje su najdalje od kopna. Uz samo kopno 
pružaju se plićine. Zato i jest more izmedju otoka i 
poluotoka, pak u zatonima mnogo pliće. 

Na jugozapad obali hrvatskoj i dalmatinskoj 
prostrlo se Jadransko more, od njega na jug veće 

Sredozemno more, koje je mnogo dublje. Izmed otoka 
i hrvatske obale prostro se Riječki zaliv, koji ima 
tek šezdeset metara dubine, a kad bismo stolnu crkvu 
zagrebačku postavili na njegovo dno, ona bi gotovo 
za trećinu svoju bila iznad površine. 

236. Sasma je razumljivo, da je mjerenje dna na 
jednom mjestu posve lagano. Mnogo je teže taka 
mjerenja izvoditi na dugim putovima od nekoliko 
milja. Kod takoga mjerenja valja onda iz onih velikih 
dubina izvlačiti posude, pune kojekakih stvari. Na 
taj su način u novije vrijeme mnogo toga doznali o 
vrsti morskoga dna, o životinjama i bilinama, koje 
ondje žive. Sada mi znamo, da i na najdubljim mje- 
stima ima bujni život: ima tu pužića, rakova, korala, 
morskih zvijezda, a i još manjih životinja. 

237. Već smo u prvim odjelima ove knjižice 
promotrili promjene, koje se dogadjaju na površini 
kopna. Sad valja da pogledamo, kake se promjene 
zbivaju na dnu morskom. Nije doista moguće, da tako 
točno pretražimo morsko dno, kako smo pretražili ze- 
maljsko tlo, ali ipak i o tom možemo mnogo toga 
naučiti. 

238. Ako sve skupimo, što smo u predjašnjim 
odsjecima rekli, domislit ćemo se i sami nekim pro- 
mjenama, što se zgadjaju na morskom dnu. Pomislimo 
samo, što se dogadja od svega onoga kamenja, što se 
rastvara na površini kopna. Već smo vidjeli, da ga 
rijeke i potoci nose u more. A što biva ondje od 
njega? Od onoga časa, kad se je taki kamen odriješio 
od svoje stijene i smrvio, nastoji i on, upravo kao 
Što i voda, da dodje na niže mjesto. Pa kad ono dodje 
do dubine morske, otkle ne može dalje, ono se ondje 
nakupi. 

239. Izmedju površine kopnene i dna morskoga 

postoji dakle jedna znatna razlika: dok se kamen i 
tlo na kopnu neprestano razara i odnosi, dotle morsko 
dno prima uvijek nove sastavine, što s kopna dolaze.. 
Na taj se način kopno snizuje, a dno morsko raste. 
Ne treba dakle ni da mjerimo dubine morske, pa ipak 
znamo, da se svake godine ondje nakupljaju velike 
skupine krhotina, pijeska i mulja, što dodjoše s kopna. 

240. Napokon vidjesmo, da neprestano gibanje 
mora nastaje gibanjem zraka, pak da razaranje na 
obalama nastaje od valova. Ovo se dogadja samo na 
površini, a ne seže duboko u more. Na taj je način 
dno morsko daleko od svih onih sila, Što izvode pro- 
mjene na površini zemaljskoj. Tako ostaje dno morsko 
nedirnuto, osim ono nešto gibanja morskih struja, koje 
diraju samo dno. 

241. Pa čemu onda šljunak, pijesak i mulj, kad 
dodju do dna? 

242. Kako su svi ti dijelovi došli s kopna, to 
oni ostaju bliže kopnu, a ne dolaze u dubinu. Pijesak 
i šljunak nalazimo redovito uz obale, na plitkom moru 
a nigdje u dalekom moru. 

243. Ako pogledamo suho korito jedne rijeke, 
vidjet ćemo točno, kojim su redom poredjani šljunak, 
pijesak, mulj itd. na morskom dnu. Na onom mjestu, 
gdje je rijeka bila najbrža, staloŽio se Šljunak, ondje 
gdje se sastadoše matice u rijeci, stvorila se pješčana 
prudina, a na onim opet mjestima, gdje je voda sasma 
lagana, ondje ima staložena sitna mulja. Već smo 
prije govorili, da rijeka lako staložuje mulj na poljima, 
koje je poplavila, kad je nestalo njezine brzine. 

244. Što je rijeka brža, to veće kamenje može 
da nosi. Za to je i teško naći velikoga Šljunka na 
dnu morskom, nego se nalazi redovno, kuda valovi 
mogu doplaviti. Pijesak ulazi dalje u more, gdje stvara 


velike prudine, a sitni mulj odnose struje na milje i 
milje daleko, pa se onda on staložuje na dnu. 

245. Tako se razprostire šljunak, pijesak i mulj, 
što je s kopna donesen po dnu morskom. 

246. More je puno života; ima u njem i bilja i 
životinja, a kad ove uginu, njihovi se ostatci miješaju 
s raznim sastavinama morskoga dna. Tako ima na 
dnu osim pijeska i mulja još množina školjaka, korala 
i drugih tvrdih ostanaka životinjskih, jer se jedan rod 
za drugim gubi. 

247. Ima mjesta na dnu morskom, gdje je toliko 
ostataka ovih životinja sakupljeno, da stvaraju na 
daleko debele naslage. Ostrige se tako slijepe da od 
njih i sličnih školjka nastaju čitavi prudovi. U Ve- 
likom i Indijskom oceanu izlučuju mali koralni polipi 
iz morske vode tvrdu vapnenu tvar. Kako ima ne- 
brojeno milijona tih životinjica, one stvaraju čitave bo- 
dove od tvrda kamena, kako n. pr. velika obalna 
prudina (bariera) na australskoj obali, koja je nekoliko 
stotina metara debela, a pruža se u duljinu od dvjesta 
mija. Rastenjem tih životinja nastaju oni čudnovati 
obli otočići na debelom moru, koje zovemo koraljnim 
otocima ili atolima. 

Dno je Atlanskoga oceana većim djelom prekrito 
sitnim muljem, a kad ga bolje pogledaš, opazit ćeš, 
da su to sve ostaci vrlo sitnih životinja, koje zovemo 
foraminiferama. 

248. Na dnu se morskom sakupljaju u velikim 
slojevima pijesak i mulj, ispremiješani ostacima ži- 
votinjskim i bilinskim. Kad bi se dakle morsko dno 
moglo podignuti nad površinu morsku, mi bismo mogli 
po ostacima morskih životinja odmah spaziti, da je to 
tlo bilo pod morem, kakogod je pijesak i kamen tvrd, 
kao naše obično kamenje. 


72 


249- Pregledavši dobro kamenje naših brda i 
dolina, opazit ćemo, da su mnoga nastala od pijeska 
i mulja, što se staložio na dnu morskom, t. j. da se 
je kopno više puta dizalo nad površinu morsku. Nu 
ne samo na obalama morskim, nego i na visinama, 
gudurama, kamenolomima i na vrhovima, lako ćemo 
opaziti ostatke i kosture morskih životinja, koje su 
negdje u starim morima živjele. 

250. Na morskom se dnu sakupljaju neprestano 
rastvoreni dijelovi kopna, a prema tomu vidi se jasno, 
da bi se sve kopno jednom tako rastroŠilo ; ostaci 
rasprostrli bi se po moru, pa na čitavoj zemlji ne bi 
ništa bilo do jedan veliki ocean. 

251. Ima ipak u prirodi i druga jedna sila, koja 
zaustavlja rastvaranje zemaljske površine. Posljedni 
odio ove knjige bavit će se razlaganjem, na koji se 
način javlja ta sila. 

Nutrinja zemaljska. 

252. U predjašnjim smo poglavljima pregledali 
površinu zemaljsku i pojave, koji se na njoj vidjaju. 
Sada treba da pokušamo nešto naučiti o nutrini ze- 
maljskoj. 

2 53- Teško će tko vjerovati, da bismo mi mogli 
ma išto znati o nutrinji naše zemlje, kad pomisli ko- 
liko je silna kugla ta naša zemlja. Mi prema njoj iz- 
gledamo kao muhe, što prelaze preko silnoga brda, 
Sve što zagledamo s najviših vrhova i s najdubljih 
rovova, nije toliko debelo koliko ona boja, kojom je 
školski glabus obojadisan. Pa ipak mi znamo mnogo 
toga o zemaljskoj nutrinji. Ima na zemlji mjesta, gdje 
se nutrinja zemaljska spaja sa površinom. Baš na tim 
mjestima učimo mnogo o nutrinji zemaljskoj. 

254 Već smo jednom govorili o brdima, koja 
bacaju vatru, — o vulkanima. To su oni spojni 
kanali površine i nutrine zemaljske. 

255. Pohodili smo jedno takovo brdo čas prije 
»provale«. U prvi ćemo mah opaziti goru, koja je 
nalik na čunj, a na vrhu čini se da je odsječena. 
S tupoga vrha diže se bijeli oblak dima. Taj oblak nije 
nalik na one oblake, što se s naših brda dižu, on 
se diže ravno s vrha i onda, kad nema na daleko 
oblaka. Uspinjući se od plodne podine brda, opazit 
ćemo doskora na njegovim slazovima rastrgano ka- 
menje, pepeo, i hrapave, tamne pećine, slične onim 
izbacinama, što se izbacuju iz velikih peći, gdje se že- 
ljezo tali. Kad se približimo vrhu, tlo postaje sve 
toplije, a iz njega se dižu pramovi dima i zagušljive 
pare. Došavši do vrha opazit ćemo da na otupljenom 
vrhu nema ravni, nego da se ondje nalazi uvala, koje 
se strme stijene duboko u brdo spuštaju. Obranivši 
koliko je moguće lice od onih zagušljivih para, pri- 
bližimo se rubu one uvale. Daleko dolje, medju cr- 
venim i žutim stijenama, opazit ćemo tekuću usijanu 
masu, prekritu sličnim onakim crnim kamenjem, što 
smo na slazovima našli. Tuj i tamo javlja se svijetla 
zraka one užarene mase, kamenje i pepeo baca se u 
zrak, pa se i opet vraća u dno. Čitavi se oblaci pare 
dižu u visinu, pa se iz daleka vidjaju dobro u obliku 
oblaka, koji nad brdom visi. 

256. Ona kotlu slična uvala na vrhu brda zove 
se krater, a ona užarena i usijana tekućina na dnu, 
rastaljeno je kamenje, a zove se lava. Onaj izbačeni 
rastrgani kamen, pepeo i prah, to su sastojine krate- 
rovih stijena, te izbačeni onda, kad se u krateru pli- 
novi i dim rasprasnuše. 

257. Vrući zrak, dim i rastaljena tvar na dnu 


kratera pokazuju, da negdje odozdo mora biti izvor 
svoj onoj vrućini, pa kako se ta vrućina javlja kroz 
stoljeća i tisućljeća, mora je biti tamo u preobilju. 

258. Ova se podzemna vrućina najbolje pokazuje 
kod vulkanske provale. Dan, dva prije provale dršće 
gora i dolina. Napokon se provali nutrinja vulkana, a 
najgornji se dio posve razleti. Silni se prameni dima 
podignu u vis, izmiješani sitnim prahom i usijanim 
kamenjem. Teško kamenje pada natrag u krater, ili 
na bliže slazove; sitnoga pepela izlazi toliko iz kra- 
tera, da lako zastre nebo na milje daleko, pa prekriva 
svu okolicu debelim slojevima Čitave rijeke užarene, 
rastaljene lave spuštaju se obroncima, katkad sve do 
kuća i vrtova, što leže na podnožju, pa zakapaju i 
sažižu sve, što im na put dodje. Ovo zna potrajati 
čitave dane i nedjelje, dok se vulkan, tako reći, ne 
umiri, pak opet mirno izbacuje sam dim, pare i pli- 
nove. — 

I 59* Prije kakih 1825 godina stajalo je u blizini 
talijanskoga grada Napulja, vulkanu slično brdo, s ve- 
likim kraterom, po kom je nisko grmlje raslo. Nigda 
nije nitko vidio, da bi lava, pepeo ili dim izlazili iz 
toga kratera, pa nitko nije mogao ni pomisliti, da bi 
to mogao biti vulkan, kakogod postoji i više takih 
brda u onim stranama. Ljudi podigoše na podnožju 
sela i gradove, a radi blaga podneblja i ljepote, tu su 
bogati ljudi sazidali svoje zaselke. Tad se na jednom 
podigne gornji dio brda u vis uz strašnu provalu, 
kako god prije nije bilo nikako va znaka. Nebo po- 
tamni od silnoga pepela, koji prekri nebo na milje 
daleko; dan i noć padalo kamenje i pepeo na svu 
okolinu; mnogi stanovnici poginuše, ubiti kamenjem 
ili se ugušiše u vrućem pepelu. Kad je provala pre- 
stala, sav se onaj kraj, u koji su ljudi iz daleka do« 

lazili, da mu se nadive, prometnu u sivu pustoš od 
praha i pepela. I gradovi i sela i vinogradi i vrtovi 
sve je bilo zakopano. Ti su se nesretni gradovi zvali 
Herkulanum i Pompeji. Ova dva grada propadoše tako, 
da se je i mjesto zaboravilo, gdje su stojali, kakogod 
su dosta znameniti bili. Tek pukim slučajem nadjoše 
ih, ali tek iza 1500 godina. Otkad počeše s onih mje- 
sta uklanjati otvrdnulo vulkansko kamenje, onda na- 
djoše gradske ceste, kuće bez krovova, dućane, kaza- 
lišta i hramove, pak i duboke kolotečine, što se na 
kamenim cestama zaderaše pred 1800 godina. Straga 
diže se vulkan Vezuv, ali za polovicu manji, jer se 
polovica raspršila, kad je Pompeji propao. 

260. Vulkani dakle označuju mjesta, gdje su ždri- 
jela i otvori, kojima se vruće i usijane tvari izbacuju 
na površinu iz nutrinje. A njih ima po svem svijetu, 
u svim krajevima. U Europi ima osim Vezuva još 
Etna, Stromboli i neki manji u Italiji, a i na dalekom 
sjeveru, posred leda i snijega, podiže se nekoliko vul- 
kana na otoku Islandu. U Americi ima na zapadnoj 
obali čitavi niz silnih vulkana. U Aziji ima opet 
mnogo vulkana na otoku Javi i Japanu, pa sve onamo 
do obala američkih. A i u Velikom oceanu nalazi se 
sva sila takovih vulkana. 

261. Množina tih otvora na površini zemaljskoj 
pokazuje nam, da je nutrinja zemaljska neobično vruća 
i užarena. Ima opet i drugih dokaza o unutarnjoj 
vrućini. Na mnogim se mjestima javljaju vruća vrela. 
Zna se vrlo dobro, da u svim krajevima toplina raste, 
što više prodiremo u nutrinju. Što je koji rov dublji, 
to su kamenje i zrak topliji. Kad bi ta toplina jed- 
nako rasla, onda bi kamenje malo pod površinom 
bilo posve užareno. 

262. Unutarnja vrućina ne javlja se samo vul- 

kanima i vrućim vrelima. Površina zemaljska često se 
puta potrese, rastrga, propada ili uzdiže. Već smo 
svakako čuli i čitali o potresima. Ti potresi znadu 
kadšto biti jako jaki, da prevaljuju drveće i gradje- 
vme, a ruševine zakopaše već stotine i tisuće ljudi. 
Najviše potresa ima u krajevima, gdje ima vulkana, a 
javljaju se malo pred vulkanskim provalama. 

263. Mnogi se dijelovi tla dižu lagano iz mora. 
Klisure, koje su plimom bile prekrite, malo se po malo 
dižu, pa ih plima više ne doseže, druge opet, kojih nije 
bilo vidjeti, dižu se nad površinu morsku. Neki dijelovi 
padaju opet lagano. Stupovi, nasipi i drugi znakovi, 
malo se po malo prekrivaju vodom, a mnoga mjesta 
na obali propadaju. Ovo dizanje i propadahje zavisi 
takodjer o unutarnjoj vrućini. 

264. Promotrimo li malo te različne promjene, 
opazit ćemo, da se djelovanjem unutarnje vrućine ze- 
maljska površina uzdiže. Kiša, mraz, rijeke, ledenjaci 
1 more neprestano razaraju površinu zemaljsku, pa da 
nema protivnoga djelovanja, moralo bi kopna napokon 
s vremenom nestati. Djelovanje i gibanje užarene nu- 
trinje javlja se time, što se tlo podiže, a pače i time, 
što se morsko dno pretvara u kopno. 

265. Ova vrst pomicanja vidi se u svim krajevima 
zemaljskim. Već smo spominjali, da se sva brda a i do- 
line sastoje od kamenja, koje je nekad bilo dno morsko, 
pa je postalo kopno. 

Konac. 

266. Treba da završujući skupimo sve nauke pre- 
djašnjih odsjeka. 

267. Naša je zemlja poprište neprestanih pro- 
mjena. Atmosfera, koja okružuje zemlju, u neprestanom. 

je gibanju prostirući toplinu, svjetlost i paru. Iz zemlje 
i iz voda diže se uvijek para u zrak, koja, zgusnuvši 
se u oblake, kišu i snijeg, pada opet na zemlju. Na 
Čitavoj površini zemaljskoj teče voda potocima i ri- 
jekama u more i donosi u velike dubine rastvorene 
sastavine zemaljskoga tla. Tako postoji neprestano 
kolanje izmedju zraka, vode i mora. More nije nigda 
mirno. Njegovi valovi udaraju na obale, a njegove 
struje teku oko kopna. U njegovim dubinama sakuplja 
se sa zemlje donesena tvar, od koje se onda na dnu 
stvara kamenje, od koga se mogu poslije stvoriti nova 
kopna i novi otoci. 

Napokon ima u nutrinji zemaljskoj silno mnogo 
vrućine, koja površinom trese, diže je i spušta i od 
koje površina puca. Dok staro kopno propada u more, 
novo se diže, da se opet prekrije rastlinstvom i napuči 
životinjama, da postane zgodno za stanovanje ljudima. 

268. Ova zemlja nije živi stvor, poput biline i 
životinje, pa ipak treba da sada upoznamo, kako se 
donekle kao živi stvor smatrati mora. Kolanje zraka 
i vode, izmjenjivanje kopna i mora, uopće sustavno 
neprestano gibanje, kojim se danomice mijenja po- 
vršina zemaljska, može se zvati životom zemaljskim. 



Sadržaj. 


Strana 


Uvod 5 

Oblik zemlje 10 

Dan i noć 12 

Zrak: 

I. Sastavine zraka 15 

II. Toplina i zima a zraku 17 

III. Što se dogadja ako se zrak ugrijeva i ohladjuje. — Vjetrovi 21 

IV. Vlaga u zraku. Zgušćivanje i razredjivanje 23 

V. Rosa, magla i oblaci 26 

Rosa 27 

Magla 27 

Oblaci 28 

VI. Otkle kiša i snijeg 29 

Kiša 29 

Snijeg * 3° 

Kolanje vode na zemlji 3 2 

I. Što se dogadja od kiše 32 

II. Kako postaju vrela 34 

III. Kako djeluje podzemna voda 37 

IV. Kako se površina zemaljska rastvara 40 

V. Što se dogodilo od kamenih krhotina. — Kako nastaje tlo 44 

VI. Kako nastaju potoci i rijeke 47 

VII. Potoci i rijeke, njihov posao 51 

VIII. Snježna polja i ledenjaci 56 

More 61 

I. Koliko ima mora, koliko kopna 61 

II. Zašto je more slano 62 

III. Gibanje mora 64 

IV. Morsko dno 68 

Kutrinja zemaljska 7 2 

Konae 77 




Cijena, knjigama, 

koje je izdalo književno društvo sv. Jeronima, a mogu se još kupiti: 

Trenkova ulica br. 1, u knjižari Dioničke tiskare (jugoslav. akade- 
mije), u knjižari Kugli i Deutsch, u knjižari Strmeckia i Hribara. 

Životinje. Diel III. i IV. Napisao prof. Sebišanović. (Sa 
si.) 40 f. 

Životinje. Diel V., VI„ VII. i VIII. Napisao D. Terste- 
njak. (Sa si.) 40 f. 

Život svetaca i svetica Božjih. Napisao dr. Fr. Iveković. 

Za mjesece lipanj do prosinca. 40 f, svaki svezak. 

Mijat Briguša, pripovijest za puk. Napisao Drag. Stra- 
ži mir. (Sa 2 si.) 40 f. 

Pripovijesti iz povjesti hrv. iz okolice križevačke. Od 
D. Ferkića. 20 f. 

Ratarstvo za puk. Napisao Drag. Stražimir. 40 f. 
Večernji razgovori o sv. obređih kat. crkve. Napisao Gj. 
Šimončić. 20 f. 

Govedarstvo. Napisao M. Kučenjak. 40 f. 

Opis zemalja, u kojih obitavaju Hrvati. Od Vj. Klaića. 

I. i II. sv. 40 f. svaki svezak. 

Domaća perad ili živad. Priredio Andrija Hajdinjak. 30 f. 

Svilogojstvo za puk. Napisao Stjepan Mažuranić. (Sa 23 

Stolna crkva u Djakovu. (Sa 3 slike). 2 K. 
Pripovijetke za puk Lava N. Tolstoja. I i II. sv. svaki 40 f. 
Zbirka korisnih pouka u kućanstvu i gospodarstvu 
I. K. Cerovski. 60 f. 

Dobro diete. Dobar mladić. Dobar muž. Od Cvjetka 
Grubera. 60 f. 


Grof Borovački. Pripovijest od J. Zorida. 1 K. 

0 pristojnom ponašanja i o čistoći. Za puk napisao J. 
Kotarski. 30 f. 

Opis naše zemlje. Sastavio Lovro Matagid. (Sa 12 slika). 
60 f. 

Jagica i Mijo. Slika iz seoskoga i obrtničkoga života. Od 
J. Zorida. 80 f. ' t 

Pobožna duša. Napisao I. K. Pagani. Preveo Stjepan Ko- 
renid. 80 f. 

Fabiola ili drevni kršćani. Od I. Gojtana. 30 f. 
Molitvenik za hrvatski puk. Od Kanižlića. Nevezan 2 K. 
Segregacija u Jurjevici. Pučka pripovijest od I. Zorića. 60 f. 
Lužba za puk po Vertovcu. Priredio L. Matagić. 70 f. 
Čovjek od rodjenja do ženitbe. Po Albanu Stolcu pri- 
redio Stjepan Korenid. 30 f. 

Život g. Isusa Krista. Od nađb. Stadlera. Knj. I., II. i 
111. po 80 f. 

Majstor Adam. Pripovijetka od V. Novaka. 50 f. 

Vračara Klara. Od I. Lepusida. 60 f 

Štitite životinje. Priredili Strzalkowski i Hofmann. 20 f. 

Okovi. Napisala Milena S. Pokupska. 60 f. 

Magnetizam i elektricitet. Napisao Oton Kučera. (Sa 42 
„ # si.) 50 f. 

Život bi. djevice Marije. Napisao đr. Josip Pazman. Sv. 

I. i II. po 80 f. 

Pripovijesti iz bosanskog života. Napisao Osman Aziz. 30 f. 
Domaća ljekarna. Napisao Skender Horvat. 60 f. 

Stari Slaveni. Povjestničke crtice. Sastavio Julius Gollner. 
70 f. 

Ruža. Pripovijest od J. Zorida. 60 f. 

Uputa u ratarstvo. I. (Sa 71 si.) M. pl. Eisenthal i Ot. 
Frangeš. 1 K. * 

Slike i uspomene sa sela. Napisao Janko Barld. 60 f. 
Život sv. Josipa. Napisao dr. J. Pazman. 60 f. 

Josip Juraj Strossmayer. G peđesetgodišnjici njegova 

Zločin i pravda božja. Pripovijest iz seoskog života. Na- 
pisao Ivan Lepušid. 40 f. 

Čovjek snuje, Bog odredjuje. Pripoviest. Napisao Dra- 
gutin Jovan. 60 f. 

Mučenici. Pripovijest. Napisao Milutin Mayer. 60 fil. 


